Sastanak Podžić – Stefanović: Regionalna saradnja od ključne važnosti za mir i stabilnost\nAnja Grabovac, 10/09/2021\nU okviru zvanične posjete delegacije Ministarstva odbrane BiH Ministarstvu odbrane Republike Srbije, ministar odbrane BiH Sifet Podžić sastao se danas sa srbijanskim kolegom Nebojšom Stefanovićem.\n“Teme o kojima se razgovaralo tokom službenog sastanka ticale su se bilateralne odbrambene saradnje, regionalnih sigurnosnih izazova, te doprinosa međunarodnom miru i sigurnosti. Razgovaralo se i o aktuelnim izazovima dva ministarstava odbrane i saradnji u narednom periodu”, saopšteno je iz Ministarstva odbrane BiH.\nUz izraze zahvalnosti za gostoprimstvo Stefanoviću, Podžić je istakao uspješnu bilateralnu odbrambenu saradnju, posebno u oblasti školovanja kadrova OS BiH na Univerzitetu odbrane u Beogradu, obuke u centrima za obuku OS BiH i Vojske Srbije i zajedničkih vježbi. Razgovaralo se i o planiranoj ovogodišnjoj taktičkoj vježbi “Manjača 2021”, koju će Oružane snage BiH i Vojska Srbije ove godine realizirati od 9. do 16. oktobra na vojnom poligonu za obuku na Manjači, što je pokazatelj razvijanja dobre bilateralne saradnje dva ministarstava.\n“U pogledu regionalnih sigurnosnih izazova, ministar je naglasio potrebu da se regionalni problemi rješavaju međusobnim dogovorima i dijalogom, što iziskuje i veću potrebu jačih regionalnih i širih inicijativa saradnje jer se pozitivno odražavaju na ukupnu regionalnu stabilnost”, kaže se u saopštenju.\nGovoreći o reformskim procesima u institucijama odbrane BiH, Podžić je predstavio rezultate i ukazao na izazove u implementaciji usvojenog dokumenta “Pregled odbrane”, Planu modernizacije OS BiH, navodeći kompleksnost u ostvarenju nekih strateških iskoraka i institucionalnih odnosa.\nStefanović je, između ostalog, iskazao zadovoljstvo na zajedničkom radu na unapređenju vojno-vojne, vojno-obrazovne i vojno-zdravstvene saradnje, kao i to što će Podžić prisustvovati sutrašnjoj svečanosti povodom promocije najmlađih oficira Vojske Srbije, među kojima će biti i sedam kadeta iz BiH, školovanih u Vojnoj akademiji. Također, izrazio je i zadovoljstvo realizacijom zajedničke vježbe vojski dvije države na Manjači.\nTokom posjete, Podžić je obišao i Univerzitet odbrane Republike Srbije, gdje se sastao sa kadetima i polaznicima drugih obuka Oružanih snaga BiH koji se obučavaju u ovoj instituciji.\nTags\t#nebojša stefanović\t#Sifet Podžić\nKS - Isplata augustovskih dječijih dodataka i naknada porodiljama\nMuzičke novosti [09.09.2021.]


Požuriti sa prijavama - Portal Novosti\nKonkursi tri ministarstva za sredstva namenjena pripadnicima manjina traju samo do 25. i 26. maja\nDeo sredstava namenjen je lokalnoj infrastrukturi (foto Kristina Štadul Fabac/PIXSELL)\nPočele su prijave na konkurse Ministarstva regionalnog razvoja i fondova EU i Ministarstva poljoprivrede koji su otvoreni do 25. maja te Ministarstva preduzetništva i obrta koji je se zaključuje 26. maja. Reč je o konkursima objavljenima prema Programu za finansiranje projekata lokalne infrastrukture, ruralnog razvoja, preduzetništva i obrta na područjima naseljenim pripadnicima nacionalnih manjinama čiji je cilj pružanje pomoći razvoju lokalnih zajednica na kojima žive i pripadnici nacionalnih manjina, a koja su demografski, ekonomski ili socijalno oslabljena te značajno ispod proseka nacionalne razvijenosti.\n- Ovo je treća godina raspisivanja tzv. manjinskih konkursa što je bila inicijativa Kluba zastupnika SDSS-a. Oni su u skladu s Operativnim programom za nacionalne manjine koji smo mi kao koalicioni partner potpisali s Vladom. Na našu inicijativu, povećan je iznos sredstava, sa početnih 15 miliona kuna na 45 miliona kuna - istakla je saborska zastupnica Dragana Jeckov. Za provođenje konkursa Ministarstva regionalnog razvoja osigurano je 18 miliona kuna, a mogu aplicirati jedinice lokalne samouprave s projektima u iznosu do 500 hiljada kuna s PDV-om. Ukupna vrednost konkursa Ministarstva poljoprivrede je 14 miliona kuna, a poljoprivrednici i OPG-ovi mogu dobiti do 60 hiljada kuna. Za preduzetnike i obrtnike planirano je 12,5 miliona kuna s tim da je najniži iznos bespovratne potpore 50 hiljada, a najviši 200 hiljada kuna.\nOve godine su konkursi tri ministarstva objavljeni par meseci ranije, a otvoreni su samo dve nedelje, do 25. odnosno 26. maja. Razlog je, pojašnjava Jeckov, da se izbegne njihovo provođenje tokom leta ili krajem godine.\n- Ovo je najkonkretnija pomoć za područja naseljena nacionalnim manjima pa tako i za srpsku zajednicu. Sudeći po interesu, sredstva još uvek nisu dovoljna - kazala je Jeckov i podsetila da je prošle godine zaprimljeno 1.200 prijava na konkurse Ministarstva poljoprivrede, a sredstva su bila dovoljna za oko 200 projekata. Iznela je i podatak da je od 103 jedinice lokalne samouprave potporu ostvarilo njih 98 što dovoljno govori o potrebama područja naseljenih nacionalnim manjinama.\nU Zajedničkom veću opština i ove godine pružaju pomoć u pripremi i pisanju projektnih predloga. Prema rečima predsednika ove institucije Srđana Jeremića zainteresovani se mogu obratiti u kancelarije u Vukovaru i Belom Manastiru, ali zbog epidemije koronavirusa svoj dolazak moraju prethodno zakazati na kontakt-telefone 032-422-750 u Vukovaru i 031-701-108 u Belom Manastiru.\nNa raspolaganju je i Centar za razvoj i investicije Srpskog narodnog vijeća. Zainteresirani se mogu javiti na sljedeće kontakte:\nmila.tatovic.ramljak@snv.hr, voditeljica Centra za razvoj, 099/323 9632\nemina.durasevic@snv.hr, centralni ured Zagreb, 099/ 833 3196\nmilijana.nozinic@snv.hr, centralni ured Zagreb, 099/ 396 2627\nnikolina.buncic@snv.hr, područni ured Kordun i Banija 099/355 7643\nmilos.miodragovic@snv.hr, područni ured Vukovar, 099/ 813 8949\nsasa.lezaic@snv.hr, lezaic.sasa@gmail.com područni ured Knin, 099/ 815 2577


Vaterpolisti Srbije 'razbili' Italijane za plasman u polufinale!\nIzvor: Radio Televizija Vojvodine, 04.Avg.2021, 12:29\nVaterpolisti Srbije "razbili" Italijane za plasman u polufinale!\nVaterpolisti Srbije plasirali su se u polufinale Olimpijskih igrata u Tokiju, pošto su danas u četvrtfinalu pobedili Italiju 10:6 (5:2, 4:1, 0:1, 1:2)\nZa ulazak u finale naši vaterpolisti će u petak igrati protiv Španije, koja je u četvrtfinalu savladala SAD sa 12:8.\nU najboljoj utakmici na olimpijskom turniru reprezentacija Srbije je deklasirala Italiju, zahvaljujući fantastičnoj igri u odbrani, pre >> Pročitaj celu vest na sajtu Radio Televizija Vojvodine << svega golmana Branislava Mitrovića koji je imao gotovo nestvarnih više od 70 procenata odbranjenih šuteva.\nKao i svaki put kada se igra protiv Italijana sudije su bile na strani "azura", ali im danas to nije pomoglo. Iz 16 napada sa igračem više Italija je postigla samo pet golova, a o kriterijumu arbitara sve govori podatak sa je naš tim brojčanu prednost imao samo sedam puta.\nU utakmici ravnopravnih protivnika takav odnos u isključenjima teško da je moguć, ali to nije poremetilo naše igrače, jer se uoči svakog duela sa Italijanima s tim računa u pripremi utakmice.\nU prve dve četvrtine, kada je odlučen pobednik, vaterpolisti Srbije su pokušavali da napade rešavaju iz igre, bez forsiranja centara, i to je dalo rezultat. Sa distance su pogađali gotovo svi naši igrači i veoma brzo smo stekli veliku, a do poluvremena i nedostižnu prednost.\nU trećoj i poslednjoj četvrtini preostalo je da se koncentrišemo na odbranu, bez nepotrebnog trošenja snage u napadu, i branioci titule su to praktično rutinski odradili.\nSada sledi duel protiv Španije, jedine selekcije koja je na turniru zabeležila sve pobede i biće to prilika da se revanširamo za poraz koji su nam naneli na startu turnira.\nIgrač više: Srbija 7 (3), Italija 16 (5) Peterci: Srbija 1 (0)\nDočekali smo četvrtfinale u dobrom raspoloženju, bio sam optimista i uveren da ćemo pobediti. Ovo nam je najbolja utakmica u poslednje tri godine, izjavio je srpski vaterpolista Andrija Prlainović.\n"Srećan sam što ćemo naše reprezentativne karijere završiti u borbi za medalje. Kako god da bude, to je najmanje što smo zaslužili", rekao je Prlainović srpskim izveštačima u Tokiju.\n"Najviše su pokazali ovde, uopšte u poslednje tri godine. U kontinuitetu dobro igraju, pravi su tim, najteže je igrati protiv njih. Međutim, mislim da smo i mi dostigli dobru formu i da smo spremni da odigramo odličnu utakmicu u polufinalu", istakao je Prlainović.\n"U drugom delu smo malo i "usporili", nismo hteli previše da rizikujemo i zato rezultat nije ubedljiv".\nOn je dodao da će "ključ" u polufinalu protiv Španije biti odbrana.\n"Zasluženo su tu gde jesu, gubili smo od njih u poslednje tri godine, minimalno ili igrali nerešeno. Dobili su nas i ovde na početku, ali mi se nadamo da će sada naša odbrana biti prava, da ćemo biti skoncentrisani i sve završiti kako treba", poručio je Pijetlović.\nVaterpolisti Grčke 'potopili" Crnu Goru za plasman u polufinale\nVaterpolisti Grčke plasirali su se u polufinale Olimpijskih igara u Tokiju, pošto su danas u četvtfinalu pobedili Crnu Goru 10:4.\nNajefikasniji u grčkoj reprezentaciji bio je Zedrevas sa postignutih pet golova, dok je timu Crne Gore Aleksandar Ivović postigao dva pogotka, a Draško Brguljan i Uroš Čučković po jedan.\nManherc "razbio" Hrvate – Mađarska u polufinalu\nVaterpolisti Mađarske savladali su Hrvatsku 15:11 i plasirali su se u polufinale Olimpijskih igara u Tokiju. Hrvati su bili blagi favoriti protiv aktuelnog evropskog šampiona, ali su Mađari odigrali odlično i zasluženo slavili.\nU polufinalu će igrati protiv Grčke, dok drugi polufinalni par čine Srbija i Španija.\nKristijan Manherc bio je igrač utakmice, pošto je postigao čak sedam golova.\nHrvatska je dobila prvu četvrtinu 3:2 i imala gol prednosti, ali su Mađari odigrali odlično u drugoj deonici i preokrenuli su rezultat.\nSa dva vezana pogotka su preokrenuli, ali je onda Hrvatska sa dva vezana gola vratila prednost. Mađari su zatim postigli tri gola zaredom i posle druge deonice bilo je 7:5.\nHrvati su u trećoj četvrtini uspeli da izjednače, ali opet primaju tri gola zaredom u završnici kvartala, pa je Mađarska u poslednju četvrtinu ušla sa +3. Povratka u poslednjoj četvrtini za Hrvate nije bilo.\nNezavisne Novine: Vaterpolisti Srbije pobijedili Italiju za polufinale OI\nBeta: Vaterpolisti Srbije preko Italije do polufinala Igara\nManherc "razbio" Hrvate " Mađarska u polufinalu\nVaterpolisti Mađarske savladali su Hrvatsku 15:11 i plasirali su se u polufinale Olimpijskih igara u Tokiju...Hrvati su bili blagi favoriti protiv aktuelnog evropskog šampiona, ali su Mađari odigrali odlično i zasluženo slavili...U polufinalu će igrati protiv Grčke, dok drugi polufinalni par čine...


Zeleni razvoj donosi veći rast i veću zaposlenost | ENERGETIKArs.com\nNalazite se na Home » ENERGETIKA » Zeleni razvoj donosi veći rast i veću zaposlenost\nObjavljeno: 16:07, 11. јуна 2017.\nTo su poručili učesnici foruma Čista energija za održivu budućnost, koji se održao u Beču.\nDirektor Sekretarijata Energetske zajednice (EZ) Janez Kopač istakao je na skupu da su sve članice Zajednice, koja je nastala prije 11 godina kao „mini, mini EU“, svjesne posljedica klimatskih promjena i da taj problem ujedinjuje sve zainteresovane strane.\nKopač je rekao da, s obirom na tu činjenicu, očekuje podršku za osnivanje grupe za klimatske promjene na Ministarskom savjetu EZ koji se održava danas i sutra u Beču.\nNa panelu na visokom nivou u Beču o izboru između uglja i čiste energije trebalo je da učestvuje i ministar energetike Srbije Aleksandar Antić koji je otakazao učešće.\nAntić će međutim učestvovati na sastanku Ministarskog saveta EZ, potvrdili su za Betu u EZ.\nGeneralni direktor austrijskog ministarstva poljoprivrede, šumarstva, prirodne sredine i vodoprivrede Ginter Libel rekao je na skupu u organzaciji EZ i Balkan grin fondacije da „obnovljivi izvori stimulišu domaću dodatu vrijednost“.\nPrema njegovim riječima, razvoj obnovljivog sektora međutim traži jasnu opredeljenost vlada i sigurnost za investitore.\nIstovremeno je Artur Runge Mecger, direktor direktorata za klimatsku strategiju u Generalnom direktoratu za klimatske akcije Evropske komisije, kazao da borba protiv promena klime nije pitanje za „iza zatvorenih vrata“, već da zahtjeva podršku i civilnog društva i biznisa.\nMecger je rekao i da će EU i nakon Trampove odluke o izlasku SAD iz Pariskog sporazuma zadržati vodeću poziciju, sa drugima, u borbi protiv promena klime.\nOn je naglasio da rast i smanjenje štetne emisije gasova idu zajedno dodajući da je razvoj tehnologije donio bolja i jeftinija rješenja zahvaljujući kojima čista energija može da bude konkurentna.\nDirektor Mreže za klimatske akcije Evropa Vendel Trio rekao je da su klimatske promjene već izazvale velike štete na Balkanu.\nSagorjevanje uglja, prema podacima Alijanse za zdravlje i životnu sredinu, košta region 8,5 milijardi evra godišnje.\nTrio je rekao da su Srbiju posljedice klimatrskih promjena koštale pet milijardi evra u posljednjih 15 godina i da to najbolje pokazuje zašto je važna borba protiv promjena klime.\nDa je tranzicija na obnovljive izvore moguća, prema njegovim riječima, dokazuje i novi izvještaj OECD koji je pokazao da rast i prelazak na obnovljive izvore energjije idu „ruku pod ruku“.\nPrema izvještaju OECD, ambiciozne klimatske politike doprinose ekonomskom rastu i mogu dodati 2,5 odsto na planirani rast BDP\n„Tranzicija na obnovljive doprinosi rastu, zapošljavanju, smanjenju uvoza energije i smanjenju cena energije“, istakao je Trio.\nKako je dodao, na EU se gleda da finansijski pomogne ali i podrži na tehnološkom planu prelazak Balkana na čistiju energiju.\nZamjenik direktora Sekretarijata EZ Dirk Bušle ocijenio je da je prelazak na čistiju energiju za zemlje EZ uvek političko pitanje. Takođe je ukazao na to da se članice EZ čvrsto opredjeljene za održivi razvoj ali bez konkretnih planova.\nZa vrijeme skupa održana je i pres konferencija na kojoj su EZ i EBRD potpisale Memorandum o razumevanju o radu na održivom razvoju koji, prema rečima Kopača, predstavlja samo priznanje dobre saradnje koja već postoji između Zajednice i evropskog kreditora. Tanjug\nTags: energija,rast,zaposlenost,zeleni razvoj


Radnici “Trajala” podržali Gašića – Kruševac PRESS\nAutor S. Milenković\t Poslednje ažuriranje 15.12.2015.\nVećina zaposlenih u „Trajal korporaciji“ potpisala je peticiju podrške ministru odbrane Bratislavu Gašiću i oni su prosleđeni Vladi Srbije, potvrdio je novinarima Miloš Nenezić, direktor „Trajala“.\nOd 1.166 radnika peticiju je potpisalo njih 715.\n“Niko nije radnike prisiljavao da potpišu bilo šta. Papir je išao po fabrikama i ljudi su sami odlučivali da li žele da potpišu ili ne. Više od 67 odsto onih koji su potpisali su žene. Bratislav Gašić je puno učinio za „Trajal“ i mi to nećemo da mu zaboravimo. Ne vidimo da je uradio nešto strašno. – kazao je Milosav Vukojičić, predsednik Samostalnog sindikata u „Trajalu“.\nPotpisi podrške Gašiću prikupljani su u nekoliko kruševačkih javnih preduzeća, ali nije poznato gde su završili.\nPremijer Vlade Srbije Aleksandar Vučić najavio je da će Bratislav Gašić biti smenjen sa mesta ministra odbrane nakon seksističke izjave na račun novinarke B92 Zlatije Labović.\nAleksandar VučićGašićNenezićTrajalZlatija Labović


“Kulturno leto na Paliluli” do 14. septembra\nTanjug 25. avgusta 2021. 17:32\nBEOGRAD – Manifestacija “Kulturno leto na Paliluli” nastavlja svoj pozorišni program u Centru za kulturu „Vlada Divljan“, i sutra veče na sceni će biti izveden komad “Greta iz Fausta” Luka Hibnera, u režiji profesora glume Srđana J. Karanovića.\nNa repertoaru ovog tradicionalnog umetničkog festivala koji je počeo 10. avgusta, biće izvedeno još pet hit komada do 14. septembra na istom mestu, dok su dečije predstave planirane na različitim lokacijama širom opštine Palilula.\nFragmentarno – omnibus delo “Greta iz Fausta” nemačkog autora Luka Hibnera (na sceni BDP-a se dugo igrala njegova drama “Nakaze”) bavi se odnosima između umetnika u pozorištu.\nNa primeru scene iz Geteovog „Fausta“ (stranica 89) prati se i analizira više različitih odnosa između reditelja, glumice, rekvizitera, dramaturga.\nPriroda i dinamika tog odnosa, od scene do scene, uslovljena je „tipom“ reditelja ili glumice koji se sreću u konkretnoj varijanti neke scene, pri čemu će publika na taj način zaviriti iza kulisa nastajanja jedne pozorišne predstave.\nU komadu igraju – Mina Nenadović, Teodora Dragićević, Iva Milanović, Jovana Berić, Andrijana Đorđević, Marta Bogosavljević, Nikola Mijatović, Aleksa Marković, Luka Grbić i Đorđe Kadijević.\nIsta drama nešto izmenjenog naziva „Greta, stranica 89“ igrana je čitavu deceniju u Srpskom narodnom pozorištu u Novom Sadu, a više uloga te drame su odigrali bračni par Boris Isaković i Jasna Đuričić, u režiji Borisa Liješevića.\nDo kraja leta u “Vladi Divljanu” planirani su i koncerti, filmske projekcije na otvorenom i književne večeri, a ulaz na sve programe je, kao i uvek – besplatan.\nNakon poznatih pozorišnih naslova “Dobra stara vremena”, “Glumica”, “Nas dve”, “Drž’ ne daj”, “Žensko srce u šinjelu”, na večernjoj sceni će se igrati i komedije “Pomahnitali” (31. avgust) gde glume Miloš Đorđević i Tatjana Kecman, “Ukalupljivanje” (2. septembar), monodrama “Dr Buzdovan” (07.09.), “Holivudski san” (09.09.) u tandemu – Dušan Matejić i Miloš Đurović, kao i “Bračni život” (14.09.).\nNajmlađi posetioci će gledati dečje komade “Priča o pozorištu” (29. avgust, park Tašmajdan) i “Klovnovski Show” (5. i 12. septembra, Karaburma i Krnjača).\nDetaljan program ostalih umetničkih dešavanja će biti objavljen na Facebook stranici CZK „Vlada Divljan“, kao i na samom sajtu te kulturne ustanove.


Fincima stigao zahtev za "Severni tok 2" - Bizlife.rs\nFincima stigao zahtev za “Severni tok 2”\n09:28 Helsinki, 24/09/2017\nŠvajcarska kompanija Nord strim 2 uputila je finskim vlastima zahtev za dozvolu izgradnje gasovoda “Severni tok 2” na isključivoj ekonomskoj zoni Finske u Baltičkom moru, saopštila je ova organizacija.\nU saopštenju je navedeno da će cevovod proći dužinom od 374 kilometra isključivom ekonomskom zonom Finske. Zahtev za dozvolu predat je Ministarstvu ekonomije Finske u ponedeljak i čeka na dobijanje saglasnosti vlade.\nNa sajtu Nord strim 2 je navedeno da procedure za dobijanje dozvole protiču i u drugim zemljama, kroz čije teritorijalne vode treba da prođe gasovod – u Rusiji, Švedskoj, Danskoj i Nemačkoj.\nProjekat “Severni tok 2” podrazumeva izgradnju dva kraka gasovoda ukupnog kapaciteta od 55 milijardi kubnih metara gasa od obale Rusije, preko Baltičkog mora, do Nemačke. Novi gasovod treba da bude izgrađen pored aktuelnog “Severnog toka”.\ngasovod finska severni tok


VUČIĆ ZADOVOLJAN ŠTO ĐUKANOVIĆ DOLAZI U TIRANU: Postoji mogućnost da u mali Šengen uđe još zemalja\n20.12.2019. 11:33h 20.12.2019. 11:33h\nPredsednik Crne Gore Milo Đukanović učestvovaće na sastanku lidera Zapadnog Balkana u Tirani, na kojem će se razgovarati o inicijativi "mali šengen", a predsednik Aleksandar Vučić kaže da je zadovoljan zbog toga i da se nada da će ta inicijativa, u kojoj su za sada Srbija, Albanija i Severna Makedonija, biti šira.\nIstovremeno, to što ne dolazi šef evropske diplomatije Džozep Borel i što, možda, nisu svi u Briselu srećni zbog te regionalne inicijative, Vučić ne vidi kao problem i ističe da ni oni nas u EU ne pitaju da li nam se sviđa ili ne neka odluka koju donose.\nNada se, kaže, da će ta inicijativa privući i druge zemlje regiona.\n"Zzelim da verujem da u budućnosti postoji mogućnost da ovaj savez tri zemlje Srbije, Severne Makednije i Albanije, savez ne u političkom, već u ekonomskom i trgovinskom smislu, proširimo i daću sve od sebe da na to ukažem i predsedniku Crne Gore i drugim predstavnicima iz regiona", rekao je Vučić novinarima u Beogradu, uoči puta u Tiranu.\nKURIR TV VUČIĆ O NOVIM REFORMAMA: Boleće ministre i ditrektore, prosečna plata 510 evra! Nisam srećan zbog zakona u CG\nCrna Gora je od početka inicijative, koja je potekla od predsednika Srbije Aleksandra Vučića, bila uzdržana, uz bojazan da bi mogla da ugrozi evropske integracije regiona.\nUpitan da li to što šef diplomatije EU Žozep Borel neće biti u Tirani govori da nisu svi u EU zadovoljni inicijativom, Vučić je rekao da ga to stvarno i ne zanima.\n"Stvarno me ne zanima da li se sviđa ili ne, oni nas, kad imaju Evropski savet, ne pitaju da li se nama neka odluka dopada ili ne", rekao je Vučić.\nOn je naveo da je u EU video različite komentare, od veoma pozitivnih, budući da se "mali šengen" naslanja na Berlinski proces, do onih kojima se ne sviđa kada sarađuju narodi na Balkanu i uzmu stvar u svoje ruke.\nVUČIĆ DANAS U TIRANI, SUTRA U DRAČU: Prisustvuje sastanku lidera zapadnog Balkana\n"Ima onih kojima se ne sviđa kad nešto što su nam savetovali prihvatili i to sprovedemo u delu, ali ako nema nekog od njih u centralnoj stolici onda se njima ne dopada i nije to neka prevelika tajna", rekao je Vučić, Vučić je rekao da ta inicijativa može da poboljša život građana, jer će proizvodi biti konkurentniji, biće niži operativni troškovi za prevoznike robe, postojaće jedinstvenije tržište radne snage nego danas i biće neuporedivo bolje za svakoga u regionu.\n"To će dopineti većem BDP, boljem životu naših građana. Da se pravdamo nekome u Evropi zbog toga, ne pada mi na pamet", rekao je Vučić.\nOVAKO VUČIĆI SLAVE KRSNU SLAVU: Ranom zorom odneli kolač u crkvu, evo ko je išao sa predsednikom (FOTO)\nBRUKA U TIRANI! PROTEST ZBOG DOLASKA VUČIĆA: Srpski predsednik pokrenuo "mali Šengen", a poručuju mu da nije dobrodošao\nVUČIĆ O HRVATSKIM PREDSEDNIČKIM KANDIDATIMA: Srećan sam što ni u 60 pitanja u Srbiji nijedno ne bi bilo o Hrvatskoj\nmali ŠengenMilo ĐukanovićTiranaAlbanijaSverna Makedonija


SportDC - Vesti - Atletika - Ćuković najavio dobru sezonu zlatom u Beogradu\nSreda, 28.10.2020 21:19\n02.01.2020 S. Papaz\nStefan Ćuković zlatni na Novogodišnjem mitingu Crvene zvezde\nAtletičar Stefan Ćuković osvojio je zlato na tradicionalnom Novogodišnjem mitingu Crvene zvezde u Beogradu.\nOn je nedavno prešao iz svog matičnog kluba Istočnog Sarajeva, nekadašnje Slavije, u redove Atletskog kluba Sarajevo, te je na Novogodišnjem mitingu u trci na 1000 metara imao praktično i premijeru u novom klubu. Sa vremenom 2:26.85 on je imao najbrže vrijeme u obje grupe. Blizu mu je bio tek Miroslav Dukadinović sa vremenom 2:27.29, koji je bio najbolji u drugoj grupi.\nNakon mitinga u Beogradu, Ćuković u razgovoru za naš portal ističe da ga raduje prelazak u novi klub, jer je dobio mnogo bolje uslove za treninge, kao i putovanja na takmičenja.\n- Raduje me što sam prešao u novi klub. Obezbijeđeni su mi bolji uslovi za trening, takmičenja, kao i za moj cjelokupni napredak. Imao sam sada miting u Beogradu, osvojio sam prvo mjesto, a dalje se spremam za dvoransko prvenstvo Srbije, a onda i Balkansko prvenstvo u Istanbulu. Planiram da u ovoj godini oborim seniorske rekorde BiH na 1000 i 1500 metara u dvorani, i da odbranim seniorsku titulu na 1500 metara. Moguće da ću se okušati i na 3000 metara, rekao je za naš portal Stefan Ćuković.\nKratko nam je, potom, sumirao i prethodnu godinu ovaj atletičar iz Istočnog Sarajeva.\n- Odbranio sam seniorsku titulu u BiH na 1500 metara i postao sam viceprvak na 800 metara. Osvojio sam prvo mjesto na ekipnom prvenstvu Evrope u Skoplju na 4x400, te peto mjesto na 1500 metara. Bio sam sedmi na prvenstvu Mediterana, treći na ekipnom prvenstvu Balkana u krosu na 8 kilometara u Beranama.


U Hrvatskoj se otvara najveća fabrika podova na svijetu - KORONA online\nOGULIN – Švedski vlasnik fabrike podnih obloga Pervanovo Invest AB u Ogulinu gradi najsavremeniju svjetsku fabriku podnih obloga, vrijednu 200 miliona evra.\nDo 2027. godine, kada Ogulin 2 potpuno uđe u pogon, biće to najveća svjetska fabrika drvenih podova, saopštili su iz kompanije Bjelin Croatia, prenosi Index.hr.\nNova fabrika Ogulin 2 gradi se pored postojeće fabrike parketa Ogulin 1, a imaće proizvodni kapacitet veći od 20 miliona kvadratnih metara podnih obloga godišnje. Ukupni godišnji obim proizvodnje podova u Vikenu i Ogulinu 2 u 2027. godini iznosiće 30 miliona kvadratnih metara, piše Hina, prenosi hrvatski portal.\nNova fabrika gradi se na 330.000 kvadratnih metara površine, smještenih uz autoput Zagreb-Split. Ukupna površina fabrike iznosi 100.000 kvadratnih metara, a ulaganja u zemljište, zgrade, instalacije i strojeve procenjuju se na 200 miliona evra u kapitalnim izdacima, uglavnom finansiranih vlastitim kapitalom.\nU visokotehnološkoj i automatizovanoj fabrici Ogulin 2 podovi će se izrađivati od drvnog praha, ploča vlaknatica visoke gustoće te furnira. Sirovina potrebna za proizvodnju pretežno će se dobijati od drvnog otpada iz Bjelinovih fabrika smještenih u Ogulinu, Bjelovaru i Otoku. Prešanje, profiliranje, završna obrada površinskog sloja i pakovanje podova odvija se u automatiziranim proizvodnim procesima koje je takođe razvila kompanija “Välinge Innovation”.\nIzvršni direktor Pervanovo Investa AB Darko Pervan zadovoljan je što je njegova firma nakon deset godina visokih troškova razvoja spremna povećati proizvodnju na bazi drvnog praha i predstaviti sledeću generaciju drvenih podova – učvršćeno drvo, čija je proizvodnja isplativa i ekološki prihvatljiva.\nVojska na ulicama, predsjednik traži zatvaranje Crne...\nVladiko, plače Hercegovina od Prenja do mora, vječna...\nU BOGU SE UPOKOJIO JEDAN OD NAJVEĆIH, AKO NE I NAJVEĆI...


Promocija i prodaja organske i domaće hrane – JKP Subotičke pijace\nPromocija i prodaja organske i domaće hrane\nNa subotičkoj Mlečnoj pijaci je 7. decembra počeo sa radom „Preduzetnički centar – Subotica“, u organizaciji Кlastera kreativnih industrija Vojvodine. „Preduzetnički centar“ je pokrenut kao mesto okupljanja preduzetnika i startapa. Radi se prvenstveno o preduzetnicima u oblasti organskih poljoprivrednih proizvoda i gastronomije, bilo da su u pitanju sveži ili gotovi proizvodi. U okviru „Preduzetničkog centra“, preduzetnici imaju priliku da svoje nove i originalne proizvode testiraju i promovišu na tržištu.\n– Najlepša stvar u vezi sa „Preduzetničkim centrom“ je što je inicijativa za otvaranje potekla od samih preduzetnika, kada smo u julu mesecu, u „Regionalnoj privrednoj komori Subotica“, realizovali projekat o dostupnim izvorima finansiranja i radionice za preduzetnike uz podršku Udruženja „Pijace Srbije“ i drugih organizacija iz Subotice, a koji je podržala Ruska Federacija u okviru UNDP programa za razvoj. Кlaster kreativnih industrija Vojvodine se već skoro deset godina bavi podrškom preduzetnicima i inovacijama i iz ovog iskustva smo, kroz direktan rad sa organskim proizvođačima, ustanovili koja vrsta podrške bi im najviše značila. Nastavili smo zajednički da radimo i veoma brzo smo se udružili da početnu ideju i relizujemo. Zato posebno želim da se zahvalim direktoru JKP “Subotičke pijace” na podršci i otvaranju mogućnosti za blisku saradnju javnih institucija i preduzetnika. Tako je, kao krajnji rezultat saradnje u kojoj je svako doprineo na svoj način, pokrenut „Preduzetnički centar“ na Mlečnoj pijaci kao zajednički prostor za promociju proizvoda, sa rukovodiocem centra i promoterom koji se brinu da na pravi način predstave i ispromovišu proizvode preduzetnika – kaže Tatjana Кalezić, direktor Кlastera kreativnih industrija Vojvodine.\nRukovodilac „Preduzetničkog centra“, Snežana Buljovčić, koja radi na promociji preduzetnika i njihovih proizvoda, kaže da je kvalitet hrane i proizvoda za ishranu od sve većeg značaja i da je interesovanje za ovakve proizvode sve veće.\n– U okviru „Preduzetničkog centra“ će biti organizovane i različite specijalne promocije. Pozivamo preduzetnike i početnike u poslu koji imaju zanimljive proizvode da se jave za saradnju i iskoriste pogodnosti ovog prostora, smanje troškove i dopru do većeg broja kupaca – dodaje Snežana Buljovčić.\nOdličan pokazatelj za početak rada “Preduzetničkog centra” je što su se u projekat uključili svi, odnosno i preduzetnici koji su već uspešni i oni koji su na samom početku.\n– To ukazuje da aktivnosti i pogodnosti koje smo obezbedili za preduzetnike njima zaista i pomažu bez obizra na nivo trenutne razvijenosti. Takođe je to i jedan dobar primer pozitivnog preduzetničkog duha, kolegijalnosti i zdrave konkurencije, gde starije i uspešne kolege pomažu mlađim početnicima, gde se dele dobra iskustva, razmenjuju nove ideje i utiče da svi proizvodi budu kvalitetniji i bolji. Ovo je izuzetna prilika za sve početnike, koji još nisu sigurni da li da krenu u posao ili ne, ili se suočavaju sa čuvenim pitanjem „ko će to da kupi“, da uz najniže moguće početne troškove i pogodnosti „Preduzetničkog centra“ testiraju svoje proizvode, reakciju kupaca i na osnovu realnog interesovanja kupaca prilagođavaju svoje proizvode, usluge i ponudu – kaže Tatjana Кalezić.


Napred rekonstruiše objekat u bloku 21 - Beobuild\nNapred rekonstruiše objekat u bloku 21\nPočetkom ove godine počela je rekonstrukcija i dogradnja poslovnog objekta kompanije “Napred” u bloku 21 na Novom Beogradu. Zgrada Napreda nalazi se na uglu Bulevara Mihajla Pupina i Ulice antifašističke borbe, a u okviru povezane komercijalno-poslovne zone sa zajedničkim pristupnim platoom. Rekonstrukcija objekta modernizovaće ovaj poslovni prostor u A klasu, a pored rekonstrukcije biće iskorišćene i nove odredbe GUP-a o dozvoljenoj višoj spratnosti. To znači da se predviđa i dogradnja značajnog broja kvadrata, čime će se praktično udvostručiti površina postojećeg objekta.\nSa dozvoljenom visinom objekta od 32 metara, dogradnja će podrazumevati 6 novih etaža, pet nadzemnih i jednu podzemnu (Po+Su+P+7+Ps). Na podzemnim etažama (podrum i suteren) biće omogućeno garažiranje vozila, dok će ostali spratovi zadržati osnovnu poslovnu namenu. Pristup garaži biće sa zadnje strane objekta preko unutarblokovske saobraćajnice, a korisnicima će biti na raspolaganju i auto-lift. Prostor u okviru objekta biće organizovan kao otvoren i fleksibilan, a ukupna kvadratura objekta biće povećana sa trenutnih 6141 m2 na oko 13000 m2 nakon rekonstrukcije.\nRadovi koji traju izvode se na osnovu dozvole o rekonstrukciji postojećeg gabarita, ali se u kratkom roku očekuje i dozvola za nadogradnju. Radovi na izgradnji novih etaža počeće nakon završetka rekonstrukcije prva tri sprata. U okviru postojećeg objekta radi se na izgradnji nove podzemne etaže, zameni fasadne stolarije i unutrašnjih instalacija. Rekonstrukcija postojećeg objekta trebala bi da bude završena do kraja godine, dok bi celokupan projekat mogao biti gotov u drugoj polovini 2017.\nU prilogu pogledajte 3D prikaze budućeg izgleda Napredove zgrade u bloku 21.\n"Napred" Blok 21\n"Napred" Blok 21 - Septembar 2016


29.01.2019 u 19:16\nVećina od 11 banaka koje se bave prihvatanjem platnih kartica na prodajnim mestima širom Srbije smanjila je provizije trgovcima u periodu od 17. do 31. decembra 2018. godine, neke čak i za 0,5 procentnih poena, objavila je Narodne banke Srbije. Zakon o međubankarskim naknadama i posebnim pravilima poslovanja kod transakcija na osnovu platnih kartica, koji je na snazi od 17. decembra, podrazumeva naknade od najviše 0,2 odsto za debitne i 0,3 posto za kreditne kartice, a u prelaznom periodu je predviđen maksimum od 0,5 odsto za debitne i 0,6 posto za kreditne kartice. Pojedine banke-prihvatioci kartica su u većoj meri snizile provizije manjim trgovcima u odnosu na druge kategorije trgovaca, pokazuju podaci koje je NBS prikupila tokom 14 dana od stupanja Zakona na snagu, radi praćenja\n14.01.2019 u 13:53\nDevizne rezerve na kraju 2018. bile 11,26 milijardi evra\nBruto devizne rezerve Narodne banke Srbije (NBS) na kraju decembra 2018. godine su, prema preliminarnim podacima, iznosile 11,26 milijardi evra, saopštila je danas NBS. Deviznim rezervama na tom nivou obezbeđuje se pokrivenost novčane mase M1 od 168 odsto i više od pet meseci uvoza robe i usluga, što je gotovo dvostruko više od standarda. Neto devizne rezerve (devizne rezerve umanjene za devizna sredstva banaka po osnovu obavezne rezerve i drugim osnovima) na kraju decembra iznosile su 8,85 milijardi evra, što predstavlja njihov najviši nivo na kraju jedne godine od kada se na taj način prate podaci od 2000. godine. Bruto devizne rezerve su u decembru smanjene za 364,7 miliona evra, dok su neto devizne rezerve smanjene za 867 miliona evra, pre svega kao rezultat značajnog smanjenja\n02.01.2019 u 11:01\nRačuni u Srbiji će se plaćati i „prepoznavanjem lica"\nGrađani Srbije moće će od marta ove godine da plaćaju račune sistemom „prepoznavanja lica” (face recognition system), najavljuje za Tanjug guverner Narodne banke Srbije Jorgovanka Tabaković. Narodna banka Srbije planira da u prvom kvartalu 2019. godine pusti novu uslugu, koja je deo rešenja instant plaćanja, a koji je pokrenut u oktobru prošle godine, prenosi Tanjug. „Biće moguće da se preko skajpa ili vizuelnog identifikovanja stranke obavi plaćanje”, kaže guverner: „To će biti nešto što je zaista revolucionarna novina kao dopuna instant plaćanju. Iako smo spremni da sa tim krenemo odmah, moramo da sačekamo novu evaluaciju napretka Srbije u smislu sprečavanja pranja novca da bi mogli ovu novu uslugu da pustimo u podpromet”. Tačan datum kada će građani moći da počnu sa\n31.12.2018 u 10:27\nKurs dinara i u 2019. ostaje stabilan\nKurs dinara će i u 2019. godini biti stabilan, kaže za Tanjug guverner Narodne banke Srbije (NBS) Jorgovanka Tabaković. Tabaković svoja očekivanja o stabilnom dinaru i inflaciji temelji na činjenici da su u prethodnom petogodišnjem periodu, i domaća valuta i inflacija, mirovali, prenosi Tanjug. „Obećavam da će Narodna banka učiniti sve da on (dinar) bude stabilan kakav je i bio”, poručuje guverner i dodaje da će inflacija ostati niska u okvirima koji su zacrtani. „Stabilan dinar i njegov odnos prema evru, kao referentnoj valuti, govori o tome da je NBS zaista učinila sve da građani mogu da planiraju svoje živote, da privrednici mogu da planiraju svoju aktivnost”. Tabaković objašnjava da kada je nacionalna valuta jaka, a inflacija u granicama ciljanih okvira, pozitivni efekti toga se\n24.12.2018 u 14:16\nInflacija u Srbiji niska i stabilna već pet godina\nNiska i stabilna inflacija, jačanje poverenja u domaću valutu i povećanje otpornosti ekonomije na eksterne šokove, ključni su rezultati koje je Narodna banka Srbije ostvarila u poslednjih pet godina otkako je pre jedne decenije centralna banka usvojila režim ciljanja inflacije. Kako podsećaju iz NBS, krajem 2018. godine se navršava deset godina od usvajanja Memoranduma o ciljanju inflacije kao monetarnoj strategiji i primene te strategije kao zvaničnog režima monetarne politike centralne banke. „Deceniju nakon početka primene ove strategije, sa ponosom ističemo da je NBS uspela da inflaciju svede na niske i stabilne nivoe uporedive sa onima u najrazvijenijim zemljama i da to održi poslednjih pet godina”, navodi se u saopštenju. U čitavom desetogodišnjem periodu, kako se dodaje,\n06.12.2018 u 23:30\nNBS: Referentna kamata ostaje tri odsto\nNarodna banka Srbije zadržala je referentnu kamatnu stopu na nivou od tri odsto, na poslednjoj ovogodišnjoj sednici izvršnog odbora. Donoseći danas takvu odluku, imalo se u vidu očekivano kretanje inflacije i njenih faktora u narednom periodu, kao i efekti dosadašnjeg ublažavanja monetarne politike. Konstatovano je da su inflatorni pritisci ostali niski i u uslovima snažnog privrednog rasta, da je inflacija nastavila da se kreće u granicama cilja i da je u oktobru iznosila 2,2 procenta međugodišnje. – I u narednom periodu se očekuje njeno stabilno kretanje u granicama cilja od tri odsto plus-minus 1,5 odsto, koje će pre svega biti opredeljeno postepenim rastom agregatne tražnje – navodi se u saopštenju NBS, prenosi Tanjug. Iz centralne banke dodaju da održavanje postignute cenovne\n14.11.2018 u 11:55\nNBS: Devizne rezerve 11,55 milijardi evra\nDevizne rezerve Narodne banke Srbije na kraju oktobra iznosile su 11,55 milijardi evra, što je 377,9 miliona evra više nego na kraju septembra. Deviznim rezervama na ovom nivou obezbeđuje se pokrivenost novčane mase M1 od 193 odsto i oko šest meseci uvoza robe i usluga, što je gotovo dvostruko više od standarda kojim se utvrđuje adekvatan nivo pokrivenosti uvoza robe i usluga deviznim rezervama, saopšteno je iz NBS. Neto devizne rezerve (isključuju devizna sredstva banaka po osnovu obavezne rezerve i drugim osnovima) na kraju oktobra iznosile su 9,62 milijarde evra, i veće su 304 miliona nego na kraju septembra, što je njihov novi najviši nivo krajem meseca od 2000. godine. Na povećanje deviznih rezervi delovale su gotovo sve kategorije, pri čemu su prilivi višestruko nadmašili


Kadeti - Blic Online\nMinistarstvo odbrane raspisalo konkurs za učenike i kadete\nMinistarstvo odbrane saopštilo je danas da su otvoreni konkursi za prijem učenika i kadeta u vojne škole i trajaće do 15. odnosno 31. marta.\nKAO U BAJCI Više od hiljadu mladića i devojaka plesalo na kadetskom balu u Moskvi\nViše od hiljadu učenika gimnazija i vojnih škola širom Rusije učestvovalo je u velikom kadetskom balu u Moskvi.\nU Tuzli operisan selektor reprezentacije BiH Sakib Malkočević\nNa Klinici za hirurgiju UKC Tuzla jutros je zbog zdravstvenih problema gastroenterološke prirode operisan Sakib Malkočević, uspešni selektor kadetske reprezentacije BiH.\nU Egiptu Poginula dva policijska kadeta\nU napadu militanata na policijsko vozilo kod grada El Ariša na severu Sinajskog poluostrva ubijena su dva kadeta, izjavili su danas egipatski bezbednosni zvaničnici.\nNakon 15 godina veliko osveženje u MUP RS: Posao za 200 mladih policajaca\nVest da Policijska akademija u Banjaluci ove godine prima skoro duplo više kadeta, među mladima se proširila poput munje, pa ih se prijavilo čak šest puta više nego što je predviđeno konkursom.\nGENERALNA PROBA DEFILEA Najmlađi oficiri Vojske Srbije vežbali pred Domom Narodne skupštine (FOTO, VIDEO)\nGeneralna proba svečane promocije najmlađih oficira Vojske Srbije, zakazane za sutra pre podne, održana se ispred Doma Narodne skupštine, zbog čega je centar Beograda večeras do 21.30 sati bio zatvoren za saobraćaj.\nKadeti BiH bolji od Makedonije\nKadetska košarkaška reprezentacija Bosne i Hercegovine pobedila je danas selekciju Makedonije sa 82:67 u meču za plasman od devetog do 16. mesta na Evropskom prvenstvu B-divizije u Bugarskoj.\nJedanaest kadeta iz BiH odlazi na Vojnu akademiju u Srbiju\nMinistarstvo obrane Bosne i Hercegovine ovog leta upućuje četiri devojke i sedam mladića iz različitih krajeva Bosne i Hercegovine na školovanje na Vojnoj akademiji Univerziteta obrane u Republici Srbiji u Beogradu.\nĐorđević i Vujović potpisali Protokol o školovanju kadeta u oblasti javnih finansija\nMinistri odbrane i finasija Zoran Đorđević i Dušan Vujović potpisali su danas Protokol o školovanju kadeta i studenata iz oblasti javnih finansija na Vojnoj akademiji.\nMakedonija: Kadeti zatražili pomoć zbog mogućeg tovanja hranom u Centru za obuku policajaca\nU Centru za obuku policajaca u Skoplju nekoliko kadeta zatražilo je pomoć zbog simptoma trovanja hranom, javljaju makedonski mediji.\nSantrač: Nismo slučajno na EP\nKadetska fudbalska reprezentacija BiH ponovila je prošlogodišnji uspeh novim plasmanom na Evropsko prvenstvo koje će biti održano u Hrvatskoj od 3. do 19. maja ove godine.\nTrijumf kadeta BiH do 17 godina\nKadetska reprezentacija Bosne i Hercegovine do 17 godina pobedila je Češku 2:1 u drugom kolu elitnog kruga kvalifikacija, te ostala u borbi za plasman na Evropsko prvenstvo.\nMalkočević odabrao 18 kadeta\nSelektor kadetske fudbalske reprezentacije BiH Sakib Malkočević saopštio je spisak 18 igrača za turnir grupe 7 elitnog kruga kvalifikacija za Evropsko prvenstvo, koji će biti odigran na Gradskom stadionu u Bijeljini i u Etno selu ''Stanišići'' od 23. do 28. marta.\nŠutanovac svedočio povodom pogibije dva kadeta\nNa današnjem suđenju majoru Vinku Žnidaršiću, zbog pogibije dva kadeta, prisustvovao je i Dragan Šutanovac, bivši ministar odbrane. On je izjavio da je poginulu Milinu Miletić samo površno poznavao.\nBAL KADETA KREMLJA Budući Putinovi vojnici zapesali u uniformama\nMladi kadeti ruske vojske zaplesali su preksinoć na tradicionalnom Internacionalnom balu kadeta Kremlja. Bal koji podseća na vremena ruskih plemića i dama iz vremena carske Rusije okupio je krem ruskog društva.\nDiplomci Akademije FSB u Moskvi su na visokom nivou proslavili završetak školovanja, tako što organizovali su vožnju ulicama Moskve u skupim automobilima marke „mercedes gelendvagen“.\nJEZA U AUSTRALIJI Vojni kadeti prolazili kroz brutalnu inicijaciju, koja je uključivala i SILOVANJE\nRegruti australijske vojske bili su žrtve silovanja počevši od 60-ih godina prošlog veka, a sve kao deo "obavezne inicijacije" u vojsku, prenosi "CNN".\nŠojgu: Cilj Junarmije je vaspitavanje patriota, a ne vojnih kadrova\nU Osnovnom sudu u Despotovcu danas je, sašlušanjem svedoka, nastavljeno suđenje bivšim kadetima Vojske Srbije (VS) za tragediju koja se dogodila na poligonu Pasuljanske livade pre tri godine.


Banjalučka filharmonija oduševila prisutne u Banskom dvoru (Video) Banjalučka filharmonija oduševila prisutne u Banskom dvoru (Video)\nObjavljeno: 14. 1. 2019 u 18:48h\n“Ovim kompozicijama potrudili smo se poželjeti najljepše želje u Novoj godini svim gledaocima u sali, onima na ulicama ispred Banskog dvora i svima iz Republike Srpske koji koncert prate preko televizijskih ekrana”, rekao je Ivan Otašević, direktor banjalučke Filharmonije.\n“Pored kompozicija Bramsa, Štrausa, Bajića, ove godine smo se potrudili da oplemenimo program sa zabavnim, filmskim stvarima”, dodao je Otašević.\nŽeljka Cvijanović, predsjednik Republike Srpske kaže da je s užitkom prisustvovala koncertu na koji svake godine redovno dolazi.\n“Drago mi je što sam ranije ovo podržavala kao predstavnik Vlade, a sada i kao predstavnik Republike i što sam do sada podržavala osnivanje i sve ostale prve korake Filharmonije”, istakla je Željka Cvijanović, predsjednik Republike Srpske.\nTagovi: Banjalučka filharmonijaBanjalukaVIDEO


U prvoj polovini godine Beograd se našao na sedmom mestu u Evropi na sajtu Nomad list, jednoj od najpoznatijih internet lokacija za ocenjivanje destinacija za digitalne nomade. Ovakav rang među gradovima poput Lisabona i Berlina ukazuje na potencijal glavnog grada Srbije da bude mesto koje privlači i zadržava ovu vrstu radnika, navodi se u analizi Skener digitanih nomada (Digital Nomad Scanner).\nIstraživanje o digitalnim profesionalcima iz inostranstva koje su sproveli Inicijativa "Digitalna Srbija" i UNDP Laboratorija za ubrzani razvoj usmereno je istraživanje ko su digitalni nomadi u Beogradu, kako ih zadržati duže i motivisati da ostvaruju čvršće veze sa tržištem u Srbiji.\nAnaliza ukazuje da su faktori koje "digitalci" traže pouzdana internet veza, niski troškovi života, ali i kultura, klima, građanske slobode, transport, jezik, kvalitet vazduha, udaljenost plaža ili planina.\nDodaje i da je istraživanje usmeno na ovu grupu IT profesionalaca imajući u vidu da međunarodna poznanstva postaju potencijalni biznis kontakti, da domaće firme imaju priliku da uče kako da rade sa strancima i da neki od njih mogu da odluče da otvore svoje firme ovde.\nDigitalni nomadi gde god da dođu sa sobom donose nova znanja i iskustva, te tehnološku scenu čine bogatijom i daju joj međunarodni karakter, ocenio je direktor Inicijative "Digitalna Srbija" Nebojša Đurđević.


U Trebinju održan sastanak ministra Šeranića i načelnika opština istočne Hercegovine - Mogućnost vraćanja karantina u ovoj regiji - Moja Hercegovina\nPočetna / U Trebinju održan sastanak ministra Šeranića i načelnika opština istočne Hercegovine – Mogućnost vraćanja karantina u ovoj regiji\n6. Jula 2020. 16:28\nNakon jutrošnje posjete Elektroprivredi Srpske u Trebinju, na kojoj je prisustvovao primopredaji respiratora koji su donirani od strane ERS u sklopu akcije ”Respirator za Srpsku”, Alen Šeranić, ministar zdravlja i socijalne zaštite u Vladi Republike Srpske, prisustvovao je sastanku gradonačelnika i načelnika istočnohercegovačke regije. Sastanku su prisustvovali i direktori zdravstvenih ustanova iz istočne Hercegovine. Za sada nije dogovorena nikakva konkretna pomoć za Ljubinje i Bileću, najugroženije opštine istočne Hercegovine, osim što je rečeno da će se opštini Ljubinje obezbijediti pomoć u ljekarskom osoblju. Navedeno je i da će se, ukoliko struka predloži, u istočnohercegovačku regiju vratiti karantini kao preventivne mjere, a da će, u skladu sa situacijom, i ostale mjere biti pooštrene.\nNakon sastanka načelnika istočnohercegovačkih opština i direktora zdravstvenih ustanova ove regije sa ministrom zdravlja i socijalne zaštite u Vladi RS, Alenom Šeranićem, koji je održan u skupštinskoj sali Grada Trebinja, medijima su se obratili gradonačelnik Trebinja Mirko Ćurić, ministar Šeranić i Radmil Marić, direktor Bolnice Foča.\n”Veliku zahvalnost izražavam ministru Šeraniću koji je došao da obiđe Trebinje i Hercegovinu, takođe i velika zahvalnost načelnicima svih opština koji su prisustvovali današnjem sastanku, kao i direktorima i predstavnicima bolnica. Razgovarali smo o temi epidemije korone koja je prisutna, da vidimo šta je to što smo radili u prethodnom periodu, šta je dobro, što bi trebali da nastavimo, a isto tako šta možda nije bilo dobro, da bi u narednom periodu to trebali promijeniti. Ono što je zaključak današnjeg sastanka je da je situacija praćena u najboljem mogućem vidu, konkretno na teritoriji istočne Hercegovine, zahvaljujući u najvećoj mjeri odlukama republičkog Štaba za vanredne situacije, ali svjesni smo i toga da lokalni štabovi mogu donositi i drugačije mjere. U narednom periodu ćemo pratiti situaciju i donositi odluku da li da donosimo odluke za cijelu regiju, ukoliko bude procijenjeno da se trebaju donijeti jedinstvene regionalne mjere prevencije. Kako te opštine imaju dodirne tačke, smatramo da bi bilo dobro te mjere donijeti na regionalnom nivou. Situacija u našoj regiji se promijenila u posljednjih 5-6 dana, najviše zbog velikog broja zaraženih koji su zaposleni u fabrici u Stocu, a to su stanovnici Ljubinja, Berkovića i Bileće, ali i u Trebinju je prisutan sve veći broj turista, smatramo da priliv turista ne treba zaustaviti po svaku cijenu, ali čekamo struku da nam da uputstva. Cilj nam je da, koliko je to moguće, zadržimo privredu i oblast turizma, znamo da već duži period svi imamo probleme kada je punjenje budžeta u pitanju, dobili smo uputstva sa republičkog nivoa, sa lokalnog nivoa, od epidemiologa, ako se u narednom periodu budemo pridržavali tih uputstava, možemo u narednom periodu očekivati bar dio tih prihoda od privrede i turizma ali i dalje nam je prioritet zdravlje ljudi.” – rekao je Ćurić.\nĆurić je dodao da je, ukoliko situacija to bude zahtjevala, može doći do restriktivnih mjera, kako u Trebinju, tako i u cijeloj istočnoj Hercegovini.\n”Jednostavno, čekamo struku da kaže kakvo je trenutno stanje, šta je to što bi trebali da radimo, naš cilj je da privreda živi i da turizam živi, ali ako mi ne možemo da ispoštujemo mjere koje smo dobili od struke, onda nema šta da razmišljamo, nego moramo da uvodimo restriktivnije mjere i da sačuvamo zdravlje ljudi.” – rekao je gradonačelnik Trebinja.\nNakon Mirka Ćurića, obratio se ministar Šeranić, koji je naveo da je sa predstavnicima lokalnih zajednica istočne Hercegovine imao dobar sastanak.\n”Imali smo vrlo dobar sastanak ovdje sa predstavnicima opština istočne Hercegovine i sa direktorima tri bolnice. Svakako ono o čemu smo razgovarali je povećan broj zaraženih lica, prvenstveno u Ljubinju i Bileći, ali i vezano za Berkoviće. Nekoliko stvari koje mislimd a su vrlo važne, istaknuto je da je potrebno i dalje da se radi sa stanovništvom u cilju prevencije virusa, važno je naglašavati na koji način se treba ponašati u samoizolaciji, koja su zaduženja zdravstvenog inspektora, komunalnog policajca, odnosno samog Doma zdravlja. To je nešto što se očekuje od lokalnih medija da pomognu kroz angažovanje stručnih kolega koje će stanovništvu ove regije preporučivati i dati jasno uputstvo kako i na koji način da se ponaša. S druge strane, razgovarali smo o tome da se pomogne Domu zdravlja u Ljubinju, s obzirom da je osoblje koje trenutno radi tamo na izmaku snaga, pa smo razgovarali da se ljekarski radnici iz drugih opština regije pomognu kolegama u Ljubinju, kako bi se pritisak koji je trenutno najveći u ovoj opštini na neki način razriješio. Razgovarali smo i sa direktorom nevesinjske bolnice o tome kako i šta se treba obezbijediti kako bi se formirala Covid bolnica za ovu regiju, jer sada već vidimo da postoji potreba za tim. Želim da naglasim da ovo nije virus koji mi čekamo da prođe, sa građanima Trebinja sam imao priliku da razgovaram, najčešće pitanje je ”hoće li ovo proći?”, hoće – ali ako me pitate kada, to vam svakako ne mogu reći. S obzirom da je svima dojadilo i da svi jedva čekamo da se vratimo načinu života prije 1. marta, moraćemo da poštujemo mjere prevencije i naviknemo se na novu životnu rutinu.” – rekao je Šeranić.\nNa pitanje o uvođenju restriktivnijih mjera na lokalnim nivoima i mogućnošću ponovnog uvođenja karantina, Šeranić kaže da je razmatrana ta mogućnost i da je to svakako jedna od opcija.\n”Upravo je razmatrana takva mogućnost, to je bila jedna od opcija. Što se tiče ukidanja karantina, sada je svuda ista praksa, a to je da se lica bez simptoma šalju u samoizolaciju, odnosno kućnu izolaciju i da tamo borave sa svojim porodicama. Postoje jasna uputstva kako se lica ponašaju u tim situacijama i to je ono što ćemo tražiti, da se stanovnici istočne Hercegovine obavijeste o svemu tome. U slučaju da lice ne može ili nema uslove za samoizolaciju, tu su lokalni krizni štabovi, odnosno cijela regija istočna Hercegovina, trebalo bi da se aktivira neki objekat koji bi podrazumijevao takvu vrstu nadzora. To bi trebala biti jedna zajednička aktivnost, jedna zajednička odluka u svemu tome i ona će svakako imati podršku republičkog štaba.” – rekao je ministar Šeranić.\nUpitan o testiranju građana Ljubinja, koji masovno traže da budu testirani, ali do toga ne dolazi, u nedostatku testova u ovoj opštini, ministar zdravlja i socijalne zaštite kaže da se testiraju oni pacijenti za koje se procijeni da treba da se testiraju, što je i preporuka Instituta za javno zdravstvo Republike Srpske.\n”Što se tiče preporuke o testiranju koja je došla iz Instituta za javno zdravstvo, radi se o definiciji na osnovu koje vi procjenjujete da li ćete nekog da testirate ili ne. Svako ko ima simptom koji ukazuje na oboljenje, znači respiratorne simptome, taj se testira. Svi oni koji su primarni kontakti visokog rizika, oni odlaze u kućnu izolaciju i njihovo zdravstveno stanje se prati putem timova porodične medicine, osim u slučajevima ukoliko su kontakti zaposleni u domovima za stara lica, zdravstvenim ustanovama, kazneno-popravnim zavodima, koje predstavljaju institucije visokog rizika, tada je obavezno testiranje tih lica kako bi se spriječila potencijalna a neželjena epidemija u tim isntitucijama. Dakle, ukoliko vam je nadležni ljekar rekao da treba oda odete kući, treba da poštujete tu mjeru, ukoliko dobijete simptome, svakako ćete biti testirani.” – rekao je Šeranić, ne odgovorivši direktno na stanje sa testovima u Ljubinju.\nStanje u istočnoj Hercegovini je u velikoj mjeri alarmantno, posebno u opštini Ljubinje, a potom i u opštinama Bileća i Berkovići. Na današnjem sastanku nije dogovorena konkretna pomoć za ove opštine, pa nije pogrešna konstatacija koja se u posljednje vrijeme često može čuti, a to je da su ističnohercegovačke opštine u velikoj mjeri prepuštene samim sebi.\nOznakeAlen Šeranić epidemiološka situacija istočna hercegovina korona mirko ćurić sastanak sa načelnicima


košarka 12 sati\nIZNENAĐENJE Veseli na kraju otišao u Barselonu\nČeški košarkaš Jan Veseli potpisaće ugovor sa Barselonom. Kako prenose italijanski i turski novinari, potpisaće ugovor na tri godine.\nkošarka 14 sati\nKREĆE BORBA ZA TITULU Panter zna šta ga očekuje protiv Zvezde\nKošarkaš Partizana Kevin Panter izjavio je da crno-bijele očekuje težak zadatak protiv Crvene zvezde u finalu ABA lige.\nRADONJIĆ ŽELI TROFEJ Zvanično samo šampion ide u Evroligu\nTrener košarkaša Crvene zvezde Dejan Radonjić izjavio je da crveno-bijeli žele da osvoje titulu u ABA ligi, jer će samo šampion naredne sezone igrati u Evroligi.\nPROMJENE U EVROLIGI Legendarni košarkaš mijenja Bertomeua\nĐordi Bertomeu više neće vršiti funkciju izvršnog direktora Evrolige, prenose grčki mediji.\nkošarka 18 sati\nPRIZNANJE ZA BORAC Dva košarkaša na širem spisku reprezentacije BiH\nINSAJDER IZ DENVERA Dobre su šanse da Jokić zaigra za Srbiju\nNovinar Denver posta Majk Singer govorio je za Sportal o Jokićevoj MVP nagradi, dolasku rukovodstva Nagetsa u Sombor, te iznenadnom odlasku Tima Konelija, ali i o nastupu za reprezentaciju Srbije.\nkošarka 20 sati\nNAJLUĐA PLEJ -OF SERIJA Boston odbranom slomio Majami (VIDEO)\nBoston Seltiksi vjeruju u svoju odbranu i riješeni su da uvijek igraju na kartu iscrpljivanja rivala - to je donijelo vođstvo protiv Majamija u finalu Istoka sa 3-2.\nkošarka 1 dan\nKako su Somborci iznenadili Jokića, MVP je nešto predosjetio\nBranislav Jokić, predsjednik košarkaškog kluba Džoker, govorio je o usponu kluba i velikim snovima i ciljevima za budućnost. Usput, ispričao je i anegdotu o nezaboravnom uručenju MVP nagrade u Somboru.\nKošarkaš Denvera Nikola Jokić nije zabrinut zbog odlaska Tima Konelija, predsjednika košarkaških operacija te ekipe.\n"TO BI BILO SJAJNO" Obradović želi i Partizan i Zvezdu u Evroligi\nŽeljko Obradović, trener košarkaša Partizana, rekao je da i Partizan i Crvena zvezda zaslužuju Evroligu.\nNEVJERICA KOD IGRAČA Grin izveo jedno od najluđih slobodnih bacanja (VIDEO)\nKošarkaši Dalasa su uspjeli da produže seriju sa Voriorsima, pošto su nakon 3:0 došli do prve pobjede u u četvrtoj utakmici finala Zapadne konferencije NBA lige rezultatom 119:109.\nLUD KOŠ SLOVENCA Dončić potezom oduševio sve u dvorani (VIDEO)\nKošarkaši Dalasa uspjeli su da "prežive" i u četvrtoj utakmici finalne serije Zapadne konferencije NBA lige dođu do pobjede protiv Golden Stejta (119:109) i istu produže.\nNA IVICI SUZA Trener Voriorsa otvoreno napao senatore i Vašington (VIDEO)\nTrener Golden Stejt Voriorsa Stiv Ker uputio je emotivni apel, prozivajući i pozivajući političare da preduzmu akciju nakon što je najmanje 18 dJece i troje odraslih ubijeno u pucnjavi u školi u Teksasu u utorak.\nDONČIĆ VODIO DALAS DO POBJEDE Meveriksi produžili finalnu seriju Zapadne konferencije (VIDEO)\nEkipa Dalas je uspjela da smanji dođstvo Golden Stejta u finalu Zapadne konferencije NBA lige na 3:1.\nNajkorisniji igrač ligaškog dijela NBA Nikola Jokić očekivano je uvršten i u prvu petorku takmičenja.\nkošarka 2 dana\nSLAVLJE NAKON 14 GODINA Knežević: Trijumf nad Igokeom motiv za finiš sezone\nIznenađenje u Boriku! Košarkaši Borca su nakon 14 godina uspjeli da savladaju Igokeu u prvenstvenom duelu u prvenstvu Bosne i Hercegovine.\nJASNA PRAVILA Micić ima dva problema za NBA\nReprezentativac Srbije Vasilije Misić želi u NBA ligu, ali u ostvarenju sna su mu se ispriječila i dva problema.\nSPREMA SE SPEKTAKL NBA se seli u Evropu\nNBA danas je objavila da će na utakmici u okviru regularne sezone NBA Pariz 2023. u "Accor Areni" u Parizu (četvrtak, 19. januara 2023.) igrati šestostruki šampioni NBA lige Čikago Bulsi i trostruki NBA šampioni Detroit Pistonsi.\nSTIŽU VIJESTI IZ GRČKE FIBA i Evroliga prekidaju sukob?\nEvropsku košarku nekoliko godina unazad obilježava sukob između Evrolige i FIBA, koji je unio totalni haos kako na klupskom tako i reprezentativnom nivou.\nISHOD SVE REALNIJI Zvezda i Partizan blizu Evrolige za narednu sezonu\nPrvi čovjek poznatog evropskog košarkaškog sajta iznio je zanimljive informacije.


USKORO USVAJANJE KODEKSA PONAŠANJA POSLANIKA: KODEKS PREDVIđA FIRMIRANJE ETIčKOG SAVETA KOJI ćE BITI ZADUżEN ZA SPROVOđENJE, PRAćENJE I PRIMENU KODEKSA, A UKOLIKO SE POSLANICI IPAK OGLUšE O TA PRAVILA, USLEDIćE NEJAVNA, ZATIM JAVNA OPOMENA, KAO I OBAVEZA DA SE JAVNO IZVINE\nRadna grupa za izradu Kodeksa ponašanja poslanika sastaće se poslednji put da definište tekst tog skupštinskog akta čim on bude vraćen sa čitanja iz Evropskog parlamenta, a zatim će biti upućen u skupštinsku proceduru, izjavio je danas član te radne grupe Meho Omerović.\nNjegovo usvajanje očekuje se tokom jesenjeg zasedanja, rekao je Omerović Tanjugu.\nInače, prvi predlog teksta tog dokumenta utvrden je u februaru 2012. godine. Nova radna verzija, u koju je Tanjug ranije imao uvid, sadrži minimalne izmene.\nI taj, kao i prethodni predlog, predviđa firmiranje Etičkog saveta koji će biti zadužen za sprovođenje, praćenje i primenu kodeksa, a ukoliko se poslanici ipak ogluše o ta pravila, uslediće nejavna, zatim javna opomena, kao i obaveza da se javno izvine. Predviđena je novčana kazna u visini i do tri osnovne plate poslanika.\nU delu koji se odnosi na pravila ponašanja navodi se da poslaniku nije dozvoljeno da javnu imovinu koristi u privatne svrhe i službene prostorije za privatne poslove, službena sredstva ili imovinu skupštine za potrebe izborne kampanje, zloupotrebljava položaj radi licne koristi ili koristi političke stranke.\nPosebno je naglašeno da poslanik ima obavezu da postupa u javnom interesu i da mu je taj interes uvek iznad ličnog, privatnog, grupnog ili stranačkog, a u obavljanju funkcije dužan je da postupa jednako prema svim građanima, bez diskriminacije po bilo kom osnovu.\nKodeksom je takođe predviđeno da neće koristiti informacije do kojih je došao, a koje bi mogle da mu posluže za sticanje finansijske ili druge koristi, niti da njima drugog dovede u neravnopravan položaj.\nU delu kodeksa pod nazivom - opšte etičke vrednosti i principi, ističe se da poslanik treba da se ponaša tako da njegovim radom jača poverenje građana u integritet skupštine i na način kojim neće ugroziti ugled parlamenta i poslanika.\nNarodni poslanik moraće da poštuje opšte etičke vrednosti i principe, a to su - istina, pravičnost, poštenje, nepristrasnost, odgovornost, integritet, otvorenost i dostupnost. Kodeks je precizirao i da je poslanik dužan da savesno obavlja funkciju, i da se sa dužnom pažnjom i poštovanjem odnosi prema građanima, uvažava druge poslanike…\nPoslanik je dužan da govorom ne podstiče mržnju i nasilje, predrasude i stereotipe, ne koristi izraze, reči i gestikulacije koje vređaju ili omalovažavaju ljudsko dostojanstvo i narušavaju dostojanstvo skupštine.\nKada kodeks bude usvojen poslanicima neće biti dozvoljeno da mobilnim telefonima ometaju tok sednica, unose u salu simbole i obeležja političke stranke i strane države, transparente ili druge vizuelne i pisane poruke, koje vredaju ugled i dostojanstvo parlamenta. Biće zabranjeno i da koriste druge uređaje kojima bi snimali i fotografisali tok sednice i radnih tela skupštine.\nUkoliko poslanik ima neposredan ili posredan lični interes u stvari o kojoj raspravlja ili odlučuje, navodi se u Kodeksu, dužan je da pre učešća u raspravi, a najkasnije pre početka odlučivanja, saopšti taj interes pisanim putem predsedniku skupštine ili usmeno na sednici parlamenta.\nPoslanik ce se u obavljanju funkcije uzdržati od bilo kakvog ponašanja koje bi, po važećem međunarodnom ili domaćem krivičnom pravu, moglo da se okarakteriše kao podmićivanje, izbegavaće situacije koje bi mogle da nagoveste podmićivanje ili korupciju i aktivno će se angažovati u otkrivanju i borbi protiv svih oblika korupcije.\nKada je rec o poklonima, poslanik ih neće tražiti ni primiti, neće dozvoliti drugom licu da u njegovo ime primi poklon u vezi sa obavljanjem funkcije, osim prigodnih i protokolarnih, poklona zakonom predviđene vrednosti. O svakom takvom poklonu dužan je da obavesti predsednika skupštine i ukoliko prelazi tu vrednost, da ga preda.\nPoslanik će biti obavezan da odgovori na zahteve medija.\nTakođe, neće smeti da iznosi podatke, činjenice i ocene iz ličnog ili porodičnog života drugog lica, koje mogu naškoditi njegovoj časti ili ugledu.\nEtički savet je posebno obrađen u tekstu. Njega će činiti dva predstavnika odbora u čijem delokrugu su administrativno-budžetska i mandatno-imunitetska pitanja, dva predstavnika odbora u čijem delokrugu su ustavna pitanja i jedan predstavnik odbora u čijem delokrugu su pitanja iz oblasti ljudskih i manjinskih prava.\nPrilikom utvrđivanja etičkog saveta odbori će voditi računa o iskustvu predstavnika i srazmernoj zastupljenosti poslaničkih grupa u skupštini.\nMandat članova saveta pocinje da teče od konstatacije izbora i traje do kraja saziva skupštine, a njegovi članovi iz svojih redova biraju predsednika etičkog saveta. Etički savet donosi pravila o svom radu, ima sekretara, a stručne i druge poslove za potrebe tog saveta obavlja Služba Narodne skupštine.\nSavet radi na sednicama, koje nisu otvorene za javnost, odlučuje većinom glasova od ukupnog broja članova, postupa po prijavi narodnog poslanika... U slučaju povrede kodeksa, etički savet može narodnom poslaniku da izrekne nejavnu i javnu opomenu, kao i javno izvinjenje.\nMera nejavne opomene izriče se usmeno poslaniku koji prisustvuje sednici etičkog saveta, a onome koji se nije odazvao pozivu da prisustvuje sednici dostavlja se pisana odluka o toj izrečenoj meri. Odluka o javnoj opomeni objavljuje se na internet stranici Narodne skupštine do kraja saziva parlamenta.\nUkoliko se izrekne mera javnog izvinjenja, poslanik će to učiniti usmeno, na sednici parlamenta koja je u toku, a najkasnije na prvoj narednoj sednici.\nUkoliko poslanik to ne učini kako je predviđeno, etički savet će doneti odluku o novčanoj kazni u visini tri osnovne plate poslanika na stalnom radu u skupštini. Etički savet podnosi Narodnoj skupštini godišnji izveštaj o primeni kodeksa ponašanja, do 30. aprila tekuće, za prethodnu godinu.\nIzvor: Tanjug, 22.9.2014.


Samouništavajuće poruke na aplikaciji Signal ne nestaju ako koristite Mekbuk\nAko koristite desktop verziju Signala, pripazite na podešavanja.\nMnogi stručnjaci za bezbednost podataka u komunikaciji preporučuju telefonsku aplikaciju Signal, a i Motherboard se načelno sa tim slaže. Signal ipak nije savršen, a korisnici MacOS uređaja trebalo bi da obrate pažnju na notifikacije koje im aplikacija šalje – preko njih moguće je otkriti privatne poruke.\nJedna o najboljih stvari vezanih za Signal je „samouništenje“ poslatih poruka koje znači da na telefonima neće ostati trag prethodne razmene. Ali instalacija Signala za MacOS podešava stvari tako da poruke koje vam stižu izlaze kao notifikacije, i tako ih operativni sistem zauvek pamti uprkos samouništenju originala. U notifikacijama se čuva ime pošiljaoca, njegova adresa, i sadržaj poruke.\nStručnjak za pitanja bezbednosti podataka Alek Mafet primetio je ovaj problem prošlog utorka i upozorio svoje sledbenike na Tviteru.\n„Pio sam čaj, slučajno otvorio MacOS bar za notifikacije, kad ono…“ kaže Mafet za Motherboard.\nUspeli smo da potvrdimo da se „samouništene“ poruke operativni sistem ipak čuva u notifikacijama.\nMafet kaže da je njemu lično najviše stalo do lokacije ovih podataka na Epl uređajima. Da li se radi o keš fajlovima ili su u pitanju fiksne lokacije sa kojih se podacima može pristupiti? Iz Epla niko nije želeo a komentariše na ove tvrdnje po pitanju MacOS notifikacija.\nSistem ove podatke čuva na disku, kaže Patrik Vordl, stručnjak za pitanja bezbednosti podataka na Mek uređajima. On je našao način da sadržaj obrisanih poruka zadržan u vidu notifikacija naknadno povrati, iako one u samom Signal programu više ne postoje.\nVordl na svom blogu objašnjava da je reč o SQLite bazi podataka kojoj može pristupiti svaki korisnik. Dakle, bio kakav malver, haker, ili digitalni forenzičar sposoban da probije enkripciju diska može da pristupi ovom navodno zaštićenom sadržaju.\nPoruke koje nestaju iz Signala ne nestaju iz operativnog sistema već se čuvaju u bazi podataka, kako ovaj terminal jasno pokazuje; skrinšot Patrik Vordl\n„Nije idealna situacija“, smatra Vordl, zaposlen u Digita Security. „Korisnik očekuje da poruka više nema kad mu program kaže da su izbrisane. Često se radi o vrlo osetljivim podacima koji nikako ne bi smeli da dospeju u pogrešne ruke.“\n„Da sam državna grupa, u kod za implante bih neizostavno dodao grabSignalMessage kao plagin“, dodaje on.\nZa većinu ljudi, ovo nije prevelika pretnja – neko bi morao da se probije na njihov Mek uređaj kako bi im pročitao poruke. Ali ako ste izloženi riziku, kao na primer reporteri, humanitarni radnici, ili asistenti političara, trebalo bi da vas zabrine ovaj scenario. Srećom, rešenje je sasvim jednostavno.\nU podešavanjima za desktop verziju Signala, imate sekciju Notifications. Tu otkačite ili opciju Neither name nor message, ili opciju Only sender name.\nOvako se sadržaj poruka više neće pojavljivati unutar notifikacija.\nImajte u vidu da ovo podešavanje neće retroaktivno ukloniti poruke koje su ranije ostale sačuvane u notifikacija. Njih ćete morati ručno da izbrišete sa bazom podataka.\nOpen Whisper Systems, organizacija koja proizvodi Signal, još nije dala komentar po ovom pitanju.\nApdejt: Signal je objavio apdejt za dekstop aplikaciju koja izgleda rešava ovaj problem.\nTagged:InfosecPrivatnostHakovanjebezbednost informacijačetovanjesignalsajber bezbednostcurenjebagoviMekbuk


Prizrenska kancelarija za izdavanje 600EUR 80m2 šifra #5414 - 4Zida.rs\nPrizrenska, kancelarija Terazije, Stari Grad, Beograd 600 €\nTerazije, Stari Grad, Beograd\nCentralno, Renovirano, Prazno, 1/5 sprat, Stambena zgrada, terasa, telefon, kablovska, interfon, klima, kupatilo, 2 toaleta\nŠira lokacija: Stari grad Uža lokacija: Hotel Moskva Opis: Nenamešten trosoban stan, salonac, u najstrožijem centru Beograda, Terazije, kod hotela Moskva. Stan je idealan za poslovni prostor, sa velikom terasom orijentisanom ka ulici i predviđenim mestom za postavljanje velike reklame duž cele terase. Prostor se nalazi na I spratu, sa liftom, interfonom, centralnim grejanjem, klimama, kablovskom televizijom i internetom. Stan je prostran, svet...\nPrizrenska, kancelarija Terazije, Stari Grad, Beograd\nObavezan depozit Da Sprat 1/5 sprat Površina 80 m2 Cena po m2 8 € /m2 Uknjiženost Uknjiženo Grejanje Centralno Stanje Renovirano Opremljenost Prazno\nŠira lokacija: Stari grad\nUža lokacija: Hotel Moskva\nOpis: Nenamešten trosoban stan, salonac, u najstrožijem centru Beograda, Terazije, kod hotela Moskva. Stan je idealan za poslovni prostor, sa velikom terasom orijentisanom ka ulici i predviđenim mestom za postavljanje velike reklame duž cele terase. Prostor se nalazi na I spratu, sa liftom, interfonom, centralnim grejanjem, klimama, kablovskom televizijom i internetom. Stan je prostran, svetao, sa renoviranim kupatilom i sigurnosnim vratima.


Loša vest za Nemce, ali dobra za nas – Radio Televizija Novi Pazar\nLoša vest za Nemce, ali dobra za nas\nFebruary 22, 2018 February 22, 2018 Aleksandar Niciforovic 556 Views\nAutomobili sa dizel motorima su već neko vreme na stubu srama. Neke zemlje i gradovi su već najavile zabrane za saobraćanje ovakvih vozila koje bi trebalo da zažive od 2025.\nMeđutim, ono što može daleko brže uticati na dizelaše jeste odluka koju će federalni sud u Nemačkoj doneti ovog četvrtka, 20. februara. U slučaju da sud potvrdi zabranu, analitičari predviđaju da bi to mogao biti kraj dizelašima u Evropi, kao i priličan udarac nemačkoj automobilskoj industriji.\nOno što treba da se potvrdi jeste odluka suda, koji je po tužbi ekološke grupe “Nemačka pomoć za životnu sredinu” (DUH), zabranio saobraćaj u Štutgartu i Diseldorfu automobilima s dizel motorima kao meru za značajno smanjenje azotnih oksida i čestica u vazduhu. Na ovu odluku su se žalile pokrajine s jakom automobilskom industrijom, prvenstveno Bavarska i Baden-Virtemberg, pa je slučaj doveden do federalnog suda koji bi ovu odluku mogao da učini konačnom.\nPrethodno je nemačka vlada donela nove propise za auto industriju, međutim “zeleni” su smatrali da to nije dovoljno i otišli korak dalje traživši zabranu dizel vozila u gradskim centrima. Ako to prođe, mnogima će biti onemogućeno da svojim kolima idu na posao.\nBesplatan javni prevoz u Nemačkoj?\nIz ovog razloga, ali i zbog činjenice da je očekuju EU kazne zbog lošeg kvaliteta vazduha (prema DUH-u, 90 nemačkih gradova ima povećano zagađenja vazduha), Nemačka razmatra da uvede besplatni javni saobraćaj, kako bi što više ljudi koristilo te usluge.\nVeć se zna da će pilot faza biti sprovedena u pet nemačkih gradova. Ali se ne zna kada bi to moglo da počne, jer lokalne zajednice još nisu spremne.\nJedan od najvećih problema je taj da gradovi moraju da nabave dodatna vozila, kako bi mogli da prevezu više putnika.\n“Nije logično da povećavamo flotu autobusima sa dizel motorima”, rekla je predstavnica grada Bona, jednog od gradova koji su izabrani za projekat besplatnog saobraćaja, i dodala kako oni ne znaju za proizvođača koji bi mogao da im isporuči električne autobuse u minimalnom roku.\nJoš jedan problem predstavlja i činjenica da prodaja karata čini skoro polovinu prihoda lokalnih gradskih prevoznika. Ako se ukine naplata, to će značiti da će se ona finansirati iz lokalnih budžeta.\nEvropljani ipak i dalje žele dizele.\nAnalitička kuća Evercore ISI procenjuje da bi u slučaju da federalni sud potvrdi zabranu, pad vrednosti polovnih vozila za 5 posto mogao proizvođačima automobila da donese gubitak od 1,6 milijardi evra.\nIako popularnost dizela pada, udeo ovih motora i dalje veoma značajan, posebno kod luksuznih proizvođača. U BMW grupaciji 64 odsto prošlogodišnjih isporuka su činili dizeli, dok kod Mercedesa taj udeo iznosi 62 odsto. “Dizelaški šampion” je Jaguar Lend Rover gde je čak 90 odsto prodatih modela prošle godine bilo sa dizel motorima.\nDalji pad dizel opcije je nastavljen i ove godine. U Nemačkoj, koja je najveće evropsko tržište, dizelaši su činili samo trećinu ukupne prodaje. To je pad od čak 12 odsto u odnosu na isti mesec 2017.\nCeo ovaj trend će uticati da cene polovnih dizelaša značajno padnu, što je dobra vest za nas. Jer iako je reč o (dokazanim) zagađivačima, ovo će značiti da ćemo brže obnoviti naš prilično zastareli vozni park. Samo da nam ne “pošalju” one namenje reciklaži.\n← Evro u padu, nova najniža vrednost za dinar\nLjajić i Brnabić otvaraju Sajam turizma →


Deset godina čuvala muža u zamrzivaču, pored tela pronađena jeziva poruka\nA. J. 21. decembra 2019. 04:11\nPolicija savezne američke države Juta otkrila je u stanu preminule žene da je ona više od deset godina držala svog supruga u zamrzivaču.\nAmerička policija veruje da je žena koja je čuvala suprugovo telo u zamrzivaču 10 godina to učinila da bi mogla da koristi njegovu veteransku penziju u ukupnom iznosu od 170.000 dolara, kao i ostale povlastice.\nZa slučaj se saznalo jer su komšije prijavile da im žena nakon nekoliko dana nije otvarala vrata, zbog čega su pozvali policiju. Policajci su se tokom pregleda stana iznenadili kad su u zamrzivaču pronašli telo njenog supruga.\nGradske vlasti pretpostavljaju da je muškarac umro od posledica bolesti između februara i marta 2009. godine.\nIstražitelji su pronašli overenu izjavu da supruga nije odgovorna za njegovu smrt za koju se veruje da je napisao preminuli muškarac u decembru 2008.\n– Istražitelji su pronašli javnog beležnika koji je overio Polovu izjavu, ali ona je rekla da izjavu nije ni pažljivo pročitala, nego je samo udarila pečat – rekli su istražitelji.\nČini se da je žena nastavila da prima suprugovu penziju i nakon njegove smrti, a po proceni policije ukupna svota je iznosila oko 177.000 dolara.\nAmerički mediji objavili su da istražitelji pokušavaju da utvrde da li je preminula žena čitavo vreme primala i socijalnu naknadu.


Udar sleva: Sprema li se totalni preokret u izboru premijera Kosova? - 13.06.2017, Sputnik Srbija\nBečka štampa piše da je pravi pobednik proteklih izbora pokret Samoopredeljenje, kao i da je, bez obzira na to ko preuzme kormilo vlade — Ramuš Haradinaj ili... 13.06.2017, Sputnik Srbija\nparlamentarni izbori na kosovu, aljbin kurti, vesti\n11:47 13.06.2017 (Osveženo: 13:10 13.06.2017)\nFormiranje vlade na Kosovu će biti teško nakon izbora, konstatuje „Standard“, navodeći da je koalicija PAN ostvarila Pirovu pobedu i da nijedna stranka pojedinačno nije dobila toliko glasova kao što je „Samoopredeljenje“, koje je uspelo da udvostruči rezultat sa prošlih izbora.\n„Prese“ ocenjuje da savez bivših pripadnika OVK za formiranje vlade treba podršku svih 20 poslanika manjinskih zajednica, među kojima su i kosovski Srbi.\nList ukazuje da je Srpska lista osvojila sve mandate, a da je Ramuš Haradinaj, za kojim je zbog ratnih zločina Beograd raspisao nalog za hapšenje, tokom predizborne kampanje iznosio neprijateljske izjave.\n„Prese“ ukazuje da su Demokratska liga Kosova (LDK) i „Samoopredeljenje“ isključili saradnju sa koalicijom veterana OVK, zbog čega se već u medijima spekuliše o mogućoj saradnji te dve partije, uz Inicijativu za Kosovo, pošto njen šef Fatmir Ljimaj nije bio na proslavi pobedničkog bloka.\n„Čini se da na Kosovu, kao i 2014. godine, slede višemesečni pregovori. Bez obzira da li će na kraju Kurti ili Haradinaj preuzeti kormilo, nove prepreke se već mogu predvideti u dijalogu sa Beogradom“, zaključuje dnevnik.\n„Standard“ podseća da je taj pokret pre desetak godina agitovao protiv bilo kakvih pregovora sa Beogradom o statusu Kosova, da je poznat po primeni nasilnih metoda i da se kao stranka prvi put kandidovao 2011. godine.\nDugogodišnji lider Aljbin Kurti, koji je, kako piše „Standard“, levičarske teorije pomešao sa velikoalbanskim nacionalizmom, bio je optuživan i zatvaran, a igrao je ulogu kritičara sistema, bazirajući se na stalnom populizmu.\nIako Kurti više nije lider stranke, on je i dalje „zvezda“ pokreta i ističe se posebno tvrdoglavošću, zbog čega se ne može računati da će prihvatiti koalicionu vladu, a da ne postane premijer, primećuje list.\nFormiranje vlade nakon prevremenih izbora biće teško, smatra „Standard“, ukazujući da je savez veterana OVK loše prošao na izborima, da i pored koalicije sa manjinama ne može da ostvari relativnu većinu, jer je dobio, prema privremenim rezultatima, samo 34 odsto glasova.\nUkoliko bi „Samoopredeljenje“ ušlo u vladu bilo bi pre svega veoma teško sprovesti saradnju sa Beogradom.\nNormalizacija odnosa sa Beogradom je od velikog značaja za obe strane, jer bez nje ni Srbija, ni Kosovo ne mogu da preduzmu dalje korake u pravcu evropskih integracija.\nList naglašava da do sada nije primenjen Briselski sporazum iz 2013. godine, a da je njegov važan deo uspostavljanje Zajednice srpskih opština, za koje je potrebna dvotrećinska većina u skupštini. Sa antisrpskim „Samoopredeljenjem“ ne može se računati na njegovu realizaciju.\n„Standard“ podseća da je ton na Kosovu poslednjih meseci postao grublji i još više nacionalistički, te da je čak i predsednik Hašim Tači govorio protiv predstavnika EU.\n„On, kao i mnogi drugi bivši borci OVK, strahuje od optužnica i suđenja pred novim sudom za ratne zločine, koji treba da počne sa radom na jesen“, naglašava list.


Opština Bijelo Polje i NVO 4 Lajf dogovorili su saradnju u oblasti jačanja sadržaja i programa namijenjenih tretmanu zavisnika od droga. Kako je saopšteno iz te NVO, u Bijelom Polju počinje sa radom savjetovalište za zavisnike od droga i članove njihovih porodica.\n– U cilju osnaživanja i uspostavljanja rehabilitacionog tretmana, dogovorena je saradnja između Opštine Bijelo Polje i NVO 4 Lajf, kao i realizacija dvogodišnjeg projekta. Realizacija projekta planirana je u dvije faze. U prvoj fazi projekta, koji će trajati godinu, NVO 4 Lajf će u saradnji sa Kancelarijom za prevenciju narkomanije Bijelo Polje uspostaviti savjetovalište za zavisnike od droga i članove njihovih porodica – saopšteno je iz te organizacije.A.T.\nDeda Mraz obradovao mališane\nZavod za transfuziju krvi organizovao je druženje mališana članova nevladine organizacije Zinak sa Deda Mrazom u prostorijama te institucije.\n– Nakon podjele novogodišnjih poklončića za najmlađe, Deda Mraz je dao i najljepši poklon koji se potreban onima koji će novogodišnje praznike provesti u zdravstvenim ustanovama i pozvao i druge građane da darivanjem krvi nekome uljepšaju život. Veselom atmosferom zaokružena je uspješna godina Zavoda za transfuziju krvi Crne Gore i ovim putem zahvaljujemo svima koji su bili dio nje – saopšteno je iz Zavoda.\nNVO Grin houm i Javno preduzeće za komunalne djelatnosti Ulcinj postavili su prvi dio kontejnera za otpad na tri lokacije u blizini Šaskog jezera. Kako je saopšteno iz Grin houma, cilj ove aktivnosti je uspostavljanje kvalitetnijeg upravljanja otpadom u ovom području.\n– U toku januara mjeseca planirano je postavljanje drugog dijela od ukupno deset kontejnera. Takođe, biće obezbijeđeno redovno odvoženje komunalnog otpada sa ovih lokacija i pristupiće se uklanjanju do sada formiranih divljih deponija na ovom području – saopšteno je iz Grin houma.A.T.\nPredstavnici Centra za zaštitu i proučavanje ptica (CZIP) posjetili su Evropsku destinaciju izvrsnosti – Solčava, koja je zajedno sa Logarskom dolinom, nadomak Alpa, postala sinonim za osnaživanje lokalnih zajednica kroz primjenu standarda u zaštiti prirode te održivog razvoja.\n– Solčava, malo selo na granici Slovenije i Austrije, bilježilo je vrtoglav demografski pad usled nepostojanja ekonomskog razvoja koji bi zadovoljio potrebe lokalnog stanovništva. Uprava Solčave je zahvaljujući viziji lokalnog stanovništa počela da koristi bespovratna sredstva Evropskih fondova, aplicirajući sa projektima u oblasti zaštite prirode i eko-turizma kao vida održivog razvoja čitave regije.


Rogozin potvrdio ruski kredit Srbiji\nPotpredsednik ruske vlade u Beogradu je takodje izjavio da Srbija ne bi trebalo da prizna nezavisnost Kosova ako to bude uslov za ulazak u EU.\nPrvi potpredsednik Vlade Srbije i ministar odbrane Aleksandar Vučić i potpredsednik ruske vlade Dmitrij Rogozin Tweet\nPotpredsednik ruske Vlade Dmitrij Rogozin izjavio je danas tokom boravka u Beogradu da Srbija ne bi trebalo da prizna nezavisnost Kosova ukoliko to bude uslov za ulazak u EU. A predsednici četiri opštine sa severa Kosova u razgovoru sa predsednikom i premijerom Srbije poručili su da ne mogu da prihvate sprovodjenje sporazuma o integrisanom upravljanju prelazima ako on znači uspostavljanje granice sa centralnom Srbijom. Rusija je i zvanično odobrila Srbiji kredit pod povoljnim uslovima – preneo je srpskim domaćinima potpredsednik ruske vlade Dmitrij Rogozin tokom današnjeg boravka u Beogradu. Iako nije saopšteno o kakvom i kolikom kreditu se radi, pre nekoliko dana je u Moskvi potvrđeno da je reč o kreditu od 800 miliona dolara za železničku infrastrukturu, koji bi trebalo da stigne u februaru 2013-te godine. Bilo je reči i o tome da se, osim na polju energetike, unapredi saradnja Srbije i Rusije u namenskoj industriji, kao i u drugim granama privrede.\nRazgovori su vođeni i o pitanjima Kosova i odnosa prema EU, i tim povodom Rogozin je ocenio da je proglašenje nezavisnosti Kosova 2008. bio akt nasilja. Posle susreta sa srpskim kolegom Aleksandrom Vučićem, Rogozin je izjavio da Rusija podržava Srbiju po pitanju Kosova ne zbog prijateljskih odnosa dve zemlje, već zato što insistira na principu teritorijalnog integriteta:\n„Ukoliko se za ulazak Srbije u EU bude kao uslov postavilo priznanje bezobrazluka iz 2008-me godine, vi morate ozbiljno da razmislite o tom uslovu u skladu sa vašim interesima. U svakom slučaju to je odluka srpskog naroda i Rusija će, kao vaš prijatelj, prihvatiti vašu odluku.“\nIpak, Rogozin je poručio da ne vidi nikakav sukob interesa da Srbija pristupi i EU i bude strateški partner Rusiji, a i potpredsednik Vlade Srbije Aleksandar Vučić je istakao da nije sporna želja Srbije da uđe u Evropsku uniju, ali i da zadrži prijateljske odnose sa Rusijom:\n„Naše prijateljstvo sa Ruskom Federacijom je nesporno i niko ne može ni da ga ruši ni da ga kvari. Moram da priznam da to niko nije ni tražio ni želeo. Niko nam nikada neki sličan uslov nije postavio – ni iz EU, ni sa nekog drugog mesta. I mi ćemo svoju saradnju sa Ruskom Federacijom da nastavimo“.\nA budućnost Kosova je bila i tema susreta predsednika i premijera Srbije sa predsednicima četiri opštine sa severa Kosova i tom prilikom Tomislav Nikolić i Ivica Dačić su se obavezali da će im do 4. decembra dostaviti tehnički protokol sporazuma sa Prištinom u pisanom obliku.\nNikolić je u razgovoru sa predsednicima opština ponovio da Srbija nikada neće priznati jednostrano proglašenu nezavisnost Kosova, kao i da će učiniti sve što je u njenoj moći da se obezbedi bolji život, mir i sigurnost građana koji tamo žive.\n264p / 76,0MB\n576p / 219,0MB\nJeftiniji roming u EU\nCirkuski slonovi u zasluženoj penziji\nHavana: Uplovio prvi američki kruzer\nOtkriven identitet tvorca Bitkoina\nEkonomisti: Portoriko bankrotirao\nNapeto u Bagdadu, novi protesti u petak


Apsurdna izjava Vjose Osmani o ispunjavanju obaveza iz dijaloga – DnevniZurnal\nApsurdna izjava Vjose Osmani o ispunjavanju obaveza iz dijaloga\nby admin 12/02/2022, 07:36 2k Views\nDirektor Kancelarije za Kosovo i Metohiju Petar Petković ocenio je da je apsurdna izjava kosovske predsednice Vjose Osmani da je Kosovo ispunilo sve obaveze iz dijaloga ali da nikada neće formirati Zajednicu srpskih opština, iako je to dogovoreno u Briselu.\n„Ta izjava, pored toga što je potpuno besmislena, pokazuje pravo lice političara u Prištini, koji misle da je Briselski sporazum švedski sto sa koga mogu da uzmu ono što im odgovara i čije odredbe mogu u hodu menjati i proizvolјno tumačiti“, naveo je Petković u pisanoj izjavi.\nOn je dodao da je upravo Beograd taj koji je ispunio sve obaveze i da je kredibilan i strpljiv partner u procesu dijaloga dok Priština odbija da sprovede i sporazume iz domena energetike, rešavanja sudbine nestalih i iznova postavlјa nove uslove kako bi potpuno obesmislila dijalog.\n“Ipak, važno je da je Vjosa Osmani konačno priznala da je ZSO u Briselu dogovorena sa svim izvršnim ovlašćenjima i jasnom strukturom i da upravo u tome leži razlog zbog kog Priština odbija njeno formiranje skoro devet godina. Nadam se da je Osmanijeva čula tokom prethodnih dana i posete visokih zvaničnika EU SAD i Velike Britanije regionu da dogovori moraju da se poštuju i da će joj, kada procesuira te informacije, biti jasno da ne može večno bežati od ispunjavanja svojih obaveza”, dodao je Petković.


Nikolić i Radmanović pozvali turske investitore u Srbiju i BiH - Klix.ba\nNikolić i Radmanović pozvali turske investitore u Srbiju i BiH\n15.5.2013. u 13:34\nPredsjednik Republike Srbije i predsjedavajući Predsjedništva Bosne i Hercegovine Tomislav Nikolić i Nebojša Radmanović, pozvali su nakon današnjeg, trećeg po redu trilateralnog sastanka šefova država Turske, BiH i Srbije, turske privrednike da investiraju u Srbiju i Bosnu i Hercegovinu, javio je novinar agencije Anadolija.\nOdgovarajući na pitanje novinara u vezi sa očekivanjima u periodu od današnje do slijedeće trilaterale koja je planirana za 2014. godinu u Sarajevu, predsjedavajući Predsjedništva Bosne i Hercegovine Nebojša Radmanović je rekao da očekuje da do sljedećeg trialteralnog sastanka Turska sa deveteg mjesta po invcesticijama u BiH dođe na petu poziciju na toj listi.\nPodsjećajući da su vlasti u Bosni i Hercegovini usvojile zakonske regulative u vezi sa garancijama na strani kapital u zemlji, Radmanović je naglasio da su investicije iz Turske u BiH u posljednje tri godine u stalnom porastu, tako da je "realno očekivati da Turska do 2014. godine dođe na petu poziciju po investicijama u BiH".\nRadmanović je podsjetio da su trilateralni sastanci rezultirali značajnim pomacima i uspjesima.\n"Uspjeh da stalno idemo naprijed da možemo reći da svaki put imamo bolje rezultate. Od privog trilateralnog susreta od prije tri godine koji su pratile kontraverze došli smo danas do susreta kada instinski, kao prijatelji, razgovaramo o svim otvorenim pitanjima", rekao je Nikolić.\nGovoreći o najvažnijem dijelu sastanka, ekonomskim odnosima između tri zemlje Radmanović je rekao kako dobre političke odnose ne prate oni ekonomske prirode.\n"Neka ovo bude prilika da pozovem Turske biznismene da ulažu u Bosnu i Hercegovinu i povećaju odio trgovinske razmjene", rekao je Radmanović.\nPoseban naglasak danas je stavljen na ekonomske odnose, kako je rekao Radmanović, jer ekonomskki odnosi ne prate dobre odnose naroda ove dvije zemlje.\nTrilateralni samit Srbija, BiH i Turska bio je veoma konstruktivan i Srbija će uložiti maksimalne napore da intenzivira regionalnu saradnju kako bi jugoistok Evrope bio politički i ekonomski stabilan, poručio je predsjednik Srbije Tomislav Nikolić.\n"Uprkos prošlosti koja je teško opteretila i Srbiju i Bosnu i Hercegovinu, mi želimo da naši odnosi budu partnerski i da se snažno razvijaju naročito u oblasti ekonomije. Srbija je opredijeljena za razvoj saradnje na bazi dobrosusjedstva i zalagat će se za njeno unapređenje kako sa Federacijom tako i za dalje produbljivanje specijalnih odnosa sa Republikom Srpskom. U tom smilsu, Srbija se zalaže za dosljedno provođenje Daytonskog sporazuma i cjelovitu i suverenu BiH kao osnovu stabilnosti regiona", pojasnio je Nikolić.\n"Što se tiče budućnosti Bosne i Hercegovine", kako je rekao Nikolić, "o tome treba da odluče narodi te zemlje, čiju volju sprovode politički lideri bez miješanja sa strane i s time u vezi Republika Srbija će prihvatiti svaki postignuti dogovor tri kosntitutivna naroda u BiH. Tursku, sa druge strane promatramo kao veoma značajnog partnera sa kojim se ne slažemo oko svih pitanja, ali želimo da unapređuje bilateralne odnose i doprinosimo stabilnosti regiona", poručio je.\nOn je naglasio važnost ekonomske saradnje i pozdravio dogovor ministara ekonomije postignut jučer u Ankari.\n"Srbija želi nastavak trilateralne saradnje i ja sam lično uvjeren da će naši susreti doprinijeti daljem razvoju naših država. Sasvim sam siguran da održiv razvoj Srbije nije moguć bez prijateljskih odnosa u regionu i mi ćemo uložiti dodatne napore za saradnju na svim nivoima", poručio je srbijanski predsjednik.\nOn je rekao da je bivša Jugoslavija bila partner mnogim zemljama zbog svoje objedinjene privrede i teško je stići na druga tržišta bez saradnje.\n"Potrebno je da se neko usudi da razgovora s nama u vrijeme kada mi sami između sebe nismo razgovarali. Ideja je bila Turska. Srbija je prihvatila i BiH je iskreno u toj ideji da BiH i Srbija sarađuju da bi prvenstveno građani BiH i Srbije živjeli bolje. Jer, Turska može da svojim građanima osigura prosperitet i ne upuštajući se previše u odnose između BiH i Srbije. Turska je partner koji može da pomogne da svojim investicija i našom tehnologijom, Turska na svu sreću njenih građana ima kapital, obim vanjsko trgovinske razmjene je nizak, ali za godina dana nismo ni očekivali da će sve da prođe kao bujica. Došlo je vrijeme da jedni drugima u oči kažemo sa čime se slažemo sa čime ne. Kada se predsjednici dobro slažu odnosi će da napreduju. Uzalud su dobre ideje, ako oni koji predstavljaju države ne uspostave između sebe lično dobre odnose. Čini mi se da smo konačno uspostavili lične dobre odnose, koji mogu biti samo nešto dobro za građane", kazao je Nikolić.\nPredsjedništvo BiH Nebojša Radmanović Turska Abdullah Gul


Milinković: ''Mirno čekamo večiti derbi'' - Sportske.net\nPartizan čeka derbi na ''plus 5''!JSL - Partizan vs Mladost 3-0 (KRAJ)Odlaganje derbija?Mladost, ne Zvezda!Vulićević spreman za duel sa Vojvodinom!\nTrener fudbalera Partizana Zoran Milinković rekao je da njegova ekipa posle današnje dobre igre i pobede protiv Mladosti iz Lučana mirno čeka "večiti" derbi sa Crvenom zvezdom u sledećem kolu.\n"Dominirali smo utakmicom, igrali dobro, postigli smo golove iz lepih akcija i imamo mnogo razloga za zadovoljstvo. Najvažnije je što smo uzeli tri nova boda i mirno čekamo sledeću utakmicu", rekao je Milinković posle utakmice za televiziju Arenasport.\nFudbaleri Partizana pobedili su danas na svom terenu Mladost iz Lučana sa 3:0, u poslednjoj utakmici 23. kola Super lige Srbije i vratili pet bodova prednosti nad Crvenom zvezdom uoči "večitog" derbija koji se igra sledećeg vikenda.\nMilinković je rekao da je malo rizikovao tako što je za derbi sačuvao nekolicinu igrača, koji su bili u opasnosti da zbog žutih kartona propuste duel za Zvezdom.\n"Malo smo rizikovali, nisu igrali Stefan Babović, Nikola Drinčić, Vladimir Volkov, koji su opterećeni kartonima. Najvažnije je da smo odigrali dobro, čestitam igračima na učinku, imamo pet bodova više, mirno čekamo sledeću utakmicu. Ima još sedam kola do kraja, videćemo šta će se dešavati", rekao je Milinković.\nNa pitanje da li je Partizan u prvom poluvremenu odigrao najbolje poluvreme u sezoni, Milinković je novinarima rekao da "je bilo dobro i da je to model kojim će težiti".\nTrener Mladosti Nenad Milovanović rekao je da je veoma nezadovoljan odnosom i zalaganjem pojedinih igrača i da nikada nije vodio ekipu koja je u jednoj utakmici igrala sa toliko straha.\n"U prvo poluvreme ušli smo bojažljivo, u velikom strahu od greške. Nismo ništa pokušali da uradimo u napadu. Ne vidim razlog za strah i tremu. Nikada nisam vodio ekipu koja je igrala sa toliko straha", rekao je Milovanović.\n"U drugom poluvremenu je bilo bolje, pokušali smo izmenama, ali ništa ozbiljnije nismo uradili, bili smo blizu zadnjeg pasa. Partizanu čestitam, bio je bolji za tri gola, a možda i više, vidi se da ulazi u top formu pred derbi. Nama trebaju još tri-četiri boda za opstanak, nadam se da ćemo ih osvojiti", dodao je Milovanović.


Erdogan video obraćanjem otvara početak radova na rekonstrukciji puta Novi Pazar – Tutin – Sandzacki\nTurski predsjednik Recep Tayyip Erdogan obraćenjem putem video linka ozvaničit će početak radova na rekostrukciji puta Novi Pazar – Tutin tokom posjete Srbiji 7. oktobra, saopćeno je na oficijelnoj Facebook stranici Opštine Tutin.\nKako se navodi u saopćenju lokalne samouprave, predsjednik opštine Tutin Kenan Hot, zajedno sa predstavnicima opštine Sjenica i Grada Novog Pazara, jučer u Novom Pazaru sastao sa ambasadorom Turske u Srbiji Tanju Bilgicem i kordinatorkom TIKA u Srbiji Caglom Gultekin Tosbat.\n“Tema sastanka bila je realizacija projekata u opštini Tutin. Također jedna od tema o kojoj se razgovaralo bila je i nastavak realizacije projekta izgradnje rječnih korita, poslije zaustavnih brana radovi će se nastaviti u proljeće. Neizostavna tema je bila i zvanični početak izgradnje puta Novi Pazar – Tutin i posjeta predsjednika Republike Turske Recepa Tayyipa Erdoğana Srbiji”, saopćeno je iz lokalne samouprave Tutina.\nNavodi se da je ambasador Turske prenio da predsjednik Erogan neće posjetiti Novi Pazar, ali da će zvanično početak radova na putu Novi Pazar – Tutin otvoriti video obrajaćnjem koje je planirano na dan posjete Srbiji 7. oktobra 2019. godine.\nPredsjednik Turske Recep Tayyip Erdogan doći će u dvodnevnu posjetu Srbiji 7. oktobra, objavio je dnevni list “Blic”, pozivajući se na nezvanične izvore.


Cene krompira i luka veće od prosečnih (SRB) – PoljoMagazin\nKilogram krompira i luka na Futoškoj pijaci, najprometnijoj pijaci u Novom Sadu, prošle sedmice prodavao se za stotinu dinara.\nPo nešto nižoj ceni ovo povrće moglo se kupiti na drugim novosadskim pijacama. Ni u velikim marketima, gde obično može da se pazari uz popust, ni luk ni krompir nisu bili znatno jeftiniji.\nPotrošači ukazuju na to da, u najmanju ruku čudi to što cena kilograma banana ima skoro istu cenu kao i krompir i luk, da se za kilogram i po ovog povrća plaćalo koliko i za kilogram limuna – 150 dinara, a da su pomorandže bile i jeftinije i da je kilogram ovog voća koštao 85 dinara. Ono što je posebno obeležilo prošlonedeljnu pijačnu ponudu je cena rena jer je kilogram koštao 1.000 dinara.\nPo rečima proizvođača povrća, zima i sneg nisu uticali da cena kilograma krompira i luka u zimskom periodu dostigne stotinu dinara po kilogramu i maltene se izjednači s cenom južnim voćem, koje je uglavnom bilo uvek daleko skuplje od domaćeg povrća i voća. Razlog je, ističu proizvođači, nestašica krompira i luka na domaćem, ali i stranom tržištu.\nPovrće je podbacilo u prinosima zbog suše, pa je osim što ga nema dovoljno i sitnije, kaže proizvođač iz Siriga Branislav Zelenović. “Povrtari koji su imali krompira i luk već privode prodaju kraju. Ovog povrća možda malo više od nas imaju povrtari u planinskim predelima oko Ivanjice, ali ne u količinama dovoljnim da se podmire domaće potrebe do novog roda”.\nFoto: Pixabay (HolgersFotografie)


Postavljen kamen temeljac za Fabriku streljačke municije (video) — ZoomUe\nby branko · Published april 26, 2016 · Updated jul 26, 2016\nUZIĆI- Predsednik Vlade Republike Srbije Aleksandar Vučić postavio je kamen temeljac za izgradnju Fabrike streljačke municije u Uzićima kod Požege.\nOko 90 miliona evra za izgradnju fabrike uložiće Jugoimport SDPR sopstvenih sredstava.U fabrici će se praviti municija malog kalibra 5,56 mm,7,62 mm i 9 mm već od jula naredne godine,kada treba da budu završene prve dve faze izgradnje.Municija velikog kalibra 12,7 mm u Uzićima počeće da se proizvodi od 2018.godine.\nPremijer Vučić je rekao da je Srbija pokušavala da ostvari saradnju sa BIH i fabrikom u Konjicu za proizvodnju metka kalibra 12,7 mm ,ali je na kraju doneta odluka da sami izgradimo fabriku.\n“Fabrika u Uzićima biće duplo većeg kapaciteta nego ona u Konjicu i da imamo tri fabrike ne bi mogli da proizvedemo dovoljne količine municije kolika je potražnja”,rekao je Vučić.\nVučić je naglasio da osam fabrika namenske industrije u ovom trenutku ima izvozne ugovore za ovu godinu u vrednosti od 530 miliona dolara. i najavio još veća ulaganja u namensku proizvodnju.\n“Do sada smo izdvajali 2 milijarde dolara ,a ubuduće ćemo izdvajati 12 milijardi dolara za inovacije i izgradnju fabrika namenske industrije.Na taj način želimo da povećamo borbenu gotovost Vojske Srbije,ali ne da bi nekoga napadali već da sačuvamo Srbiju”,poručio je Vučić.\nU Fabrici streljačke municije u Uzićima biće zaposleno 350 ljudi do jula 2017.godine po završetku preve dve faze izgradnje i još 100 radnika po završetku fabrike 2020 .godine.\nby Zoran Đurović · Published maj 31, 2018\nby Marija Vranic · Published januar 23, 2019\nby Zoran Đurović · Published maj 3, 2019\nNext story Utakmica sezone (video)\nPrevious story Petković:Ubedljiva i rekordna pobeda SNS-a


Novak Đoković, u ime svoje fondacije, organizovao je u Njujorku prvu dobrotvornu večeru posvećenu deci u Srbiji i poboljšanju uslova njihovog obrazovanja i odrastanja. Pored našeg tenisera, kao osnivača, počasnog predsedavajućeg i ambasadora Unicefa, učestvovali su i holivudski glumac Endi Garsija\nOsvetlali nam obraz\nParaolimpijska reprezentacija Srbije vratila se s pet medalja u Beograd s Paraolimpijskih igara u Londonu. Dve zlatne, tri srebrne medalje i isto toliko svetskih rekorda pomoglo je našoj selekciji da bude najbolja u regionu, a na 39. mestu od 164 reprezentacije. Zlato je otišlo u ruke bacaču čunja Željku Dimitrijeviću i\nAmbasadorka kampanje „1 od 5"\nPoznata pevačica Aleksandra Kovač postala je ambasadorka kampanje za zaustavljanje seksualnog nasilja nad decom „1 od 5" Saveta Evrope, pored svetskih javnih ličnosti kao što su glumac Džud Lo i Mišel Platini, predsednik Uefe. Ona je prošle nedelje premijerno izvela svoju kompoziciju Stop the silence!\nRadi za „Tom Tejlor"\nJedna od trenutno najangažovanijih srpskih manekenki u svetu Barbara Tatalović, koju je otkrila i proslavila domaća agencija Forma viva, radiće kampanju za novu kolekciju brenda Tom Tejlor. „Nedavno sam pozvana da, nakon uspešnih poslova u Parizu i Milanu, budem zaštitno lice prestižne kampanje poznatog brenda\nNaslednica stiže u oktobru\nPevačica Katarina Rašić, koja je u poslednjem tromesečju trudnoće, nedavno je saznala da će ona i njen suprug, uspešni košarkaš Aleksandar Rašić, postati roditelji devojčice. „Lepo podnosim trudnoću, jedino što tokom velikih vrućina nisam mogla da izlazim iz stana. Porodiću se u oktobru, a još nismo


Politika: Ništa još nije gotovo - Ekonomske Vesti\nLukašenko raspustio vladu, pa se zapitao:Zašto ih menjati?\nDnevni list Politika demantovao je u svom današnjem izdanju da je Adria media grupa postala vlasnik dela tog lista.\nKako tvrdi Politika, kompanija AMG otkupila je prava i potraživanja koje je nemački koncern VAC imao u preduzećima Politika novine i magazini, Politika štamparija, Politika AD, Dnevnik Vojvodina press i NID Novosti. Ali, time nije došlo do promene vlasničke strukture i kupovine udela, već je AMG „kupio samo potraživanja VAC-a“, zbog kojih Politika NM vodi sudski spor pred sudom u Esenu sa bivšim nemačkim suvlasnicima.\nNemački VAC prodao je svoj udeo u Politici NM u leto 2012. godine firmi Ist medija grupa iz Moskve, za koju je kasnije utvrđeno da je ćerka firma kompanije Farmakom šabačkog biznismena Miroslava Bogićevića.\nCeo predmet je kasnije upućen Državnom pravobranilaštvu kako bi se ispitala punovažnost tog kupoprodajnog ugovora, nakon čega je Komisija za zaštitu konkurencije donela odluku da zabrani Ist medija grupi bilo kakvu prodaju udela dok se postupak ne okonča.\nPodsetimo, predsednik Adria media grupe Aleksandar Rodić izjavio je juče da je ta kompanija kupila sva prava i potraživanja od nemačke “Funken Medien Gruppe”, a prema i u vezi sa kompanijama Politika novine i magazini, Politika štamparija, Politika AD, Dnevnik Vojvodina Press i NID Novosti iz Beograda.\nInače, Adria Media Group izdaje dnevni list Kurir, 41 štampano izdanje magazina i nedeljnika, 24 digitalna izdanja i ima 720 zaposlenih u regionu.\n← Mogu u muzej besplatno, ako su vaspitani\nPivska sapunica se nastavlja: SABMiller odbio 104 milijarde →\nPolitika i Večernje novosti: Ukinuti porez na ćirilicu!\nRadulović: Krivična prijava protiv Siniše Malog zbog trgovine uticajem


Srpski Valcer - | knjige.at\nSrpski Valcer količina\nOkret smrti, ljubavi, incesta, politike i korupcije, atentata, novinara, diplomata i špijuna…\nPolitički i istorijski roman Momčila Đorgovića Srpski valcer obuhvata period od vremena kneza Mihaila do današnjih dana. Pred čitaocima se pojavljuju i anonimni junaci i političke i istorijske figure prvoga reda: od kneza Mihaila, Milivoja Blaznavca, Garašanina ili Benjamina Kalaja do Zorana Đinđića, Blera, Klintona… Slikajući dva istorijska vremena i političku i istorijsku dramu Srbije u njima, Đorgović na provokativan način daje i sliku dve imperije – austrougarske iz vremena kneza Mihaila i američke našega doba. U romanu u kome kipte i političke i ljubavne strasti, autoru polazi za rukom da pruži dinamičnu sliku istorije i savremenosti i da istorijske ličnosti predstavi kao ljude od krvi i mesa, od strasti i nagona, od grešaka i velikih iskušenja.\nIstorijski triptih čiji likovi odražavaju tragiku velikih potresa kojima su Srbija i Balkan neprestano izloženi. U romanu se personifikuje i dramatizuje srpski usud: rastrzanost Srbije između draži pijemontskog panslovenskog zagrljaja, uz aspiracije prema Bosni, u koji je guraju jedne sile, i čežnju ka evropskoj civilizaciji u koju put vodi ponajpre preko zemalja i gradova na Dunavu, kamo joj sugerišu druge…\nBudite prvi koji će napisati recenziju “Srpski Valcer” Odustani od odgovora